Уладзімер Весялуха. Проста сціплы чалавек » Вялейка й Вялейскі раён | Вілейка і Вілейскі Раён | Вилейка и Вилейский район\nЛетам 2004 года сышоў з жыцця наш зямляк Уладзімір Весялуха, ён быў паэтам і проста сціплым, шчырым чалавекам. У ”Волаце” мы адразу не напісалі пра яго смерть, бо не валодалі матэрылам, але ў гэтым выпадку лепш пазней, чым ніколі. Мы звярнуліся да ўдавы Уладзіміра Мікалаевіча – Аляксандры Паўлаўны; з яе расповеду атрымаліся вось такія замалёвачкі з жыцця паэта:\nУладзімір Мікалаевіч нарадзіўся ў вёсцы Старыя Дзевяткавічы на Слонімшчыне 1 студзеня 1948 года, але запісалі яго 2 студзеня. Бацька рана памёр – яго забіла маланка. Таму маці адна выхоўвала 6 дзяцей. Уладзімір быў перадапошнім дзіцём. Скончыўшы Новадзевяткаўскую школу, ён працуе загадчыкам клуба ў роднай вёсцы. Затым загадваў бібліятэкай, там жа. Паступіў завочна ў БДУ і пайшоў працаваць ў школу. Быў каля 12 год дырэктарам Хмяльніцкай васьмігодкі. Потым дырэктарам Дзевяткаўскай СШ. Нейдзе каля 1984 года пераехалі жыць на Вілейшчыну. Тады мы з Уладзімірам Мікалаевічам ўжо былі жанаты, разам працавалі ў Рабунскай школе. Пасля Уладзіміра Мікалаевіча запрасілі ў Аддзел народнай асветы. Доўга і плённа працаваў ён там. Калі загадчык Аддзела народнай асветы Солдак захварэў, ён вельмі хацеў бачыць на сваім месцы майго мужа. Але Уладзімір не пагадзіўся на гэта па стану здароўя, быў слабым.\nВельмі цікава мы з ім пазнаёміліся. Ён тады працаваў дырэктарам Хмяльніцкай школы. А я скончыла стацыянар літаратурна-музычнага факультэта педінстытута ў Мінску і прыехала па размеркаванню ў Слонім. У адзеле адукацыі гляжу, стаіць малады мужчына, я падышла і запыталася куды мне звярнуцца. Ён запытаўся хто я і адкуль, а потым кажа: ”Дык ў маю школу патрэбер такі настаўнік”. Усё - такі адразу мяне ў Хмяльніцкую школу не накіравалі, але ж ўжо мы былі знаёмы. Пачалі з таго дня ператэлефаноўвацца. А праз год адбылося наша вяселле, вось пасля гэтага я ўжо змагла пераехаць да яго.\nВыхаваў Уладзімір Мікалаевіч трох сыноў.\nСтарэйшы, Вячаслаў, у школе намаганняў не прыкладаў, але зараз вучыцца завочна ў Ашмянскім педкаледжы на правазнаўцу, бо зразумела, без адукацыі немагчыма.\nСярэдняму сыну Аляксандру не вельмі пашэнціла. Ён быў самы здольны ў плане вучобы. Скончыў школу з залатым медалём, як і тата. Пасля школы паступіў у Полацкі ўніверсітэт на факультэт эканомікі і кіравання ў прамысловасці. Але на чацвёртым курсе, вяртаючыся позна ў інтэрнат ўбачыў бойку. Вырашыў абараніць дзяўчыну і сам атрымаў цяжкую траўму. Доўга праляжаў у шпіталі. Універсітэт прыйшлося аставіць. Але я спадзяюся, што ён знойдзе сябе ў жыцці, зможа закончыць адукацыю.\nМалодшы сын Алег зараз вучыцца завочна ў Акадэміі МУС і працуе на рамонтным заводзе юрыстам.\nШмат вершаў напісаў Уладзімір Весялуха яшчэ на Слонімшчыне. Калі ён быў дырэктарам Хмяльніцкай школы, яму прапанавалі выдаць зборнік вершаў, але Уладзімір Мікалаевіч адмовіўся. Сказаў, што яшчэ мала напісаў, для таго каб выдаваць кнігу. Ён заўсёды быў простым сціплым чалавекам. Шмат часу аддаваў працы, працаваў сумленна, нават па-начох правяраў сшыткі, рыхтаваўся да ўрокаў.\nУ апошнія гады жыцця ён працаваў вельмі напружана, займаўся з дзецьмі, перапісваўся з калегамі, пісаў рэцэнзіі да кніг і падручнікаў. Быў актыўным сябрам Таварыства Беларускай Мовы. На вершы часу амаль не было. Да таго ж здароўе пагаршалася.\nПамёр ён 1 жніўня 2006, якраз на свята Спас.\nПадрыхтавалі Сяргей Макарэвіч і Аляксей Сюдак\nПакінуў: _Han_ 6 чэрвеня 2008 11:00\nУ жніўні памёр? Нешта я памятаю, як у навучальным годзе яго са школы забірала хуткая...\nПакінуў: miestaczkoviec 7 чэрвеня 2008 00:42\nСп. Весялуха і з калегамі, і з вучнямі заўсёды па-беларуску гаварыў. За гэта яму вялікі рэспэкт. Сьветлая памяць!\nПакінуў: _Han_ 7 чэрвеня 2008 14:11\nПакінуў: Lesavik 7 чэрвеня 2008 14:19\nтут дзівітца трэба з краіны дзе на чалавека каторы размаўляе па-беларуску на тытульнай мове краіны глядзяць як на белую варону\nПакінуў: miestaczkoviec 8 чэрвеня 2008 15:44\nВучні дзівіліся і паціху далучаліся да беларушчыны... Сп. Весялуха ўзгадаваў багата вучняў, якія з сымпатыяй ставяцца да беларушчыны. Паболей бы нам такіх настаўнікаў!


Гастранамічная карта "Баржомі" | Gastinia.by\n6 месяцаў, 6 экспедыцый, 6 накірункаў, 4 тыс. км, 66 гадзін у дарозе, 30 вядомых беларусаў, 13 лакальных вытворцаў, 28 аўтэнтычных прадуктаў, 30 унікальных страў, 360 л "Баржомі". У Беларусі ўпершыню стварылі гастранамічную карту сваіх лакальных прадуктаў. Аказваецца, кожны край мае свае апетытныя "візітоўкі", якія зараз сабраны ў адным месцы. Ініцыятарам маштабнага даследавання ўсіх куткоў краіны выступіла вада "Баржомі"\nПадчас экспедыцый удзельнікам атрымалася пакаштаваць амаль 40 відаў беларускіх крафтавых сыроў, шальбабон, шурпу з дзічынай, а яшчэ знакамітую альшаскую гародніну, ягады, садавіну і культавыя беларускія напоі. Усяго і не злічыць. У поўнай меры атрымаць асалоду ад густа ежы, а затым з лёгкасцю працягнуць гастранамічныя прыгоды дапамагла вада "Баржомі". І гэта толькі малая частка нечаканых сюрпрызаў, якія знайшлі сваё месца ў гастранамічнай карце ад "Баржомі". Усе "смачныя кропкі" Беларусі сабраны ў гастра-гідзе на 34travel.by. Іх варта вывучыць усім, хто збіраецца адправіцца на рынак, у далёкі шлях ці проста да сваякоў у суседнюю вобласць. У дарозе заўсёды не перашкодзіць заскочыць за чым-небудзь смачным і "самым-самым" ва ўсёй краіне.\nМатэрыал належыць сайту Беларускага тэлеграфнага агенцтва http://www.belta.by/\nПадрабязней можна прачытаць тут і таксама тут.


ЦІ ВАРТА ІСЦІ Ў НІКУДЫ БЕЗ НАДЗЕІ ПАТРАПІЦЬ ТУДЫ? - НАРОДНАЯ ПАРТЫЯ\nЦІ ВАРТА ІСЦІ Ў НІКУДЫ БЕЗ НАДЗЕІ ПАТРАПІЦЬ ТУДЫ?\nposted Aug 24, 2012, 11:53 AM by Адміністратар Навін [ updated Aug 24, 2012, 11:55 AM ]\nЁсць дзьве галоўныя прычыны, якія не дазваляюць разумным і прыстойным людзям удзельнічаць у сумніўных выбарах з ужо вядомым адмоўным для беларускага народа вынікам.\nПрычына першая. У Беларусі не існуе паўнамоцны парлямант як вышэйшы прадстаўнічы і адзіны заканадаўчы ворган дзяржаўнай улады. Яго ліквідацыя пачалася ў 1995 годзе, калі ў Вярхоўны Савет 12-га скліканьня былі ўведзены ўзброеныя войскі, якія прымянілі фізічную сілу да дэпутатаў, аб'явіўшых галадоўку ў знак пратэсту супраць правядзеньня па ініцыятыве прэзідэнта ганебнага рэфэрэндуму аб ліквідацыі беларускай мовы як адзінай дзяржаўнай, аб замене дзяржаўных сымвалаў савецкімі, аб наданні прэзідэнту права распускаць парлямант, аб эканамічных стасунках з Рсеяй. Завершана ліквідацыя парляманту была ў лістападзе 1996 года пасля незаконна праведзенага рэфэрэндума, у выніку якога была зьменена Канстытуцыя Рэспублікі Беларусь і ліквідаваны прынцып падзелу ўлады ў нашай краіне. Здзейсьнена гэта было гвалтоўнымі мэтадамі.\nПасля таго, як А. Лукашэнка прызначыў рэфэрэндум, Канстытуцыйны Суд Рэспублікі Беларусь, усе рашэньні якога, паводле закона, зьяўляюцца абавязковымі і перагляду не падлягаюць, 4 лістапада 1996 года прыняў рашэньне: прызначаны рэфэрэндум аб змяненьні Канстытуцыі ня можа быць прызнаны законным, паколькі поўнасьцю супярэчыць артыкулу 78 Канстытуцыі Рэспублікі Беларусь, у якім засьведчана, што парадак правядзеньня рэспубліканскіх рэфэрэндумаў вызначаецца законам. На той момант у нашай краіне законам не прадугледжваўся парадак змяненьня і дапаўненьня Канстытуцыі праз рэфэрэндум. Такім правам быў надзелены выключна Вярхоўны Савет Рэспублікі Беларусь. Акрамя таго, у той час Канстытуцыйны Суд ужо адзначыў, што А. Лукашэнка злоўжывае сваімі паўнамоцтвамі, выдаючы указы, якія не адпавядаюць Канстытуцыі і іншым законам. На той момант Канстытуцыйны Суд прызнаў такімі 18 указаў прэзідэнта.\nНягледзечы на рашэнне Канстытуцыйнага Суда, А. Лукашэнка, ў парушэнне Канстытуцыі і Закона “Аб народным галасаваньні (рэфэрэндуме) у Рэспубліцы Беларусь,” выдаў 5 лістапада 1996 года Указ № 455, у якім сам вызначыў парадак уступлення ў сілу рашэньняў рэспубліканскіх рэфэрэндумаў аб змяненьні і дапаўненьні Канстытуцыі, а 7 лістапада 1996 года ён выдаў Указ № 459, згодна зь якім усе вынікі рэфэрэндума будуць насіць абавязковы характар.\nПасля завяршэньня ўсіх незаконных дзеяньняў па ўнясеньні змяненьняў у Канстытуцыю, А. Лукашэнка замест Вярхоўнага Савета Рэспублікі Беларусь стварыў дзьве, падкантрольныя яму палаты, якія не маюць нічога агульнага з сапраўдным парямантам, бо пазбаўленыя галоўных прыкмет і функцый парлямэнта.\nПа-першае, палаты не зьяўляюцца адзіным заканадаўчым ворганам краіны, як гэта ёсць ва ўсіх дэмакратычных краінах, і як гэта было ў далукашэнкаўскай Беларусі. У сёньняшняй Беларусі дэкрэт прэзідэнта, паводле артыкула 2 Закона Рэспублікі Беларусь “Аб нарматыўных прававых актах Рэспублікі Беларусь”, які прыняла палата прадстаўнікоў, па сваёй юрыдычнай сіле абвешчаны роўным з законам. Гэта дазваляе прэзідэнту прымаць дэкрэты, якія могуць супярэчыць законам, але яны не могуць быць кваліфікаваныя як незаконнныя, бо яны ўжо набылі такі ж самы юрыдычны статус, як і законы. У такіх умовах палаты не здолеюць забяспечыць выкананьне, прынятых імі законаў, нават тады, калі гэтага пажадаюць. Праўда, такое жаданьне, па вядомых прычынах, у іх не можа ўзьнікнуць. У выніку наша краіна стала жыць не па законах, прымаемых парлямантам, а па дэкрэтах і указах прэзідэнта.\nПа-другое, палаты пазбаўлены права кантролю над выкананнем дзяржаўнага бюджэту, а таксама права кантролю над выкарыстаньнем дзяржаўнай маёмасьці. Фармальна палаты кожны год прымаюць Закон “Аб бюджэце Рэспублікі Беларусь”. Але яны не маюць права кантраляваць яго выкананьне. У іх нават няма адпаведнага воргана парлямантскага кантролю, як гэта ёсць у парлямантаў усіх дэмакратычных краін, і як гэта было ў Беларусі пад час дзейнасьці Вярхоўнага Савета 12-га скліканьня, калі галоўным ворганам фінансава-эканамічнага кантролю ў дзяржаве была Кантрольная палата Рэспублікі Беларусь, падпарадкаваная парляманту.\nСёньня ў Беларусі функцыі кантролю над выкананьнем дзяржаўнага бюджэту ўскладзены на Камітэт дзяржаўнага кантролю, падпарадкаваны прэзідэнту. Паміж гэтым Камітэтам кантролю і той Кантрольнай палатай Рэспублікі Беларусь ёсць вельмі істотная розніца. Старшыню Кантрольнай палаты большасцю галасоў прызначала Сэсія Вярхоўнага Савета краіны (калектыўны ворган), і толькі яна (Сэсія) магла вызваліць яго ад пасады. Таму Старшыня Кантрольнай палаты ў сваёй дзейнасьці быў незалежны ад дзяржаўных асоб, кіраваўся толькі Канстытуцыяй Рэспублікі Беларусь, Законам “Аб Кантрольнай палаце Рэспублікі Беларусь” і іншымі актамі заканадаўства.\nСтаршыню Камітэта дзяржаўнага кантролю прызначае і вызваляе ад пасады прэзідэнт, таму ў сваёй дзейнасьці Старшыня Камітэта дзяржаўнага кантролю поўнасьцю залежыць ад волі адной асобы. У такіх умовах немагчыма нават уявіць, што Камітэт дзяржаўнага кантролю можа дазволіць сабе арганізаваць праверку эфектыўнасці выкарыстаньня бюджэтных сродкаў, або дзяржаўнай маёмасьці прэзідэнтам ці яго адміністрацыяй.\nДарэчы, Кантрольная палата Рэспублікі Беларусь уваходзіла ў міжнародны (INTASAE) і эўрапейскі (EURASAE) ворганы парляманцкага кантролю. Актыўна і плённа зь імі супрацоўнічала, але ў 1996 годзе Кантрольная палата была ліквідавана А. Лукашэнкам пасля таго, як пачала па даручэньні Вярхоўнага Савета Рэспублікі Беларусь праверку эфэктыўнасьці выкарыстаньня дзяржаўных сродкаў і дзяржаўнай маёмасьці ва Ўпраўленьні справамі Прэзідэнта Рэспублікі Беларусь.\nПа-трэцяе, палаты не зьяўляюцца прадстаўнічым ворганам улады, паколькі яны не абіраюцца шляхам дэмакратычных выбараў, што засьведчана шматлікімі групамі назіральнікаў, уключаючы еўрапейскіх і міжнародных. Таму ніводныя выбары, якія праводзяцца ў Беларусі пасля 1996 года, не былі прызнаныя міжнароднай супольнасьцю як дэмакратычныя.\nЛіквідацыі парламента ў значнай ступені паспрыяла непрынцыповая пазіцыя часткі дэпутатаў Вярхоўнага Савета Рэспублікі Беларусь 13-га скліканьня, якія здрадзілі прынцыпам дэмакратыі і сваім выбаршчыкам, калі дабраахвотна перайшлі на службу рэжыму ў створаную ім палату прадстаўнікоў. У палату іх ніхто не выбіраў. Туды яны былі прызначаны на падставе пададзенай заявы. Спіс тых 110 дэпутатаў “Народная Воля” друкавала 23-25 лістапада 2010 года.\nУ Беларусі выбарчая сістэма не дэмакратычная. Падлік галасоў не падкантрольны грамадзтву. У такіх умовах рэжым прызначае дэпутатамі толькі сваіх, правераных на лаяльнасць, кандыдатаў. Астатнія проста не маюць ніякіх шансаў перамагчы на такіх выбарах. А. Лукашэнка ўжо даў устаноўку — не меней 30 % дэпутатаў у новым складзе палаты прадстаўнікоў павінны быць людзі, правераныя ў сёньняшняй палаце. На астатнія 60 % таксама будзе падрыхтаваны поўны спіс, узгоднены і ўхвалены кім трэба. Дык няўжо ў кагосці зь беларусаў можа ўзьнікнуць сумненьне, што дадзеная ўстаноўка можа быць не выканана?\nАдзіная праблема ў рэжыма — як зацягнуць людзей на выбарчыя участкі, каб сказаць, што адбыліся выбары і выкарыстаць выбаршчыкаў дзеля ўмацаваньня сваіх меркантыльных інтарэсаў.\nІ вось гэта праблема рэжыма дае беларусам надзею і шанц, паводле трапных слоў неўміручага Янкі Купалы, “не быць скотам”.\n1. У сёньняшняй Беларусі парлямант як вышэйшы прадстаўнічы і адзіны заканадаўчы ворган дзяржаўнай улады не існуе. Дзьве існуючыя палаты не маюць нічога агульнага з паўнавартасным парлямантам, бо пазбаўленыя галоўных прыкмет і функцый парляманту. Яны ня здольныя вырашыць ніводнай з праблем, што ўзьнікаюць у краіне. Наадварот, падчас іх існаваньня, колькасьць і вастрыня праблем значна павялічыліся. Вось важнейшыя з гэтых праблем:\n— Катастрафічна зьмяншаецца колькасьць насельніцтва Беларусі (кожны год памірае людзей болей, чым нараджаецца).\n— У забруджанай чарнобыльскай зоне вырабляецца сельскагаспадарчая прадукцыя, якой атручваюць насельніцтва, у тым ліку дзяцей.\n— Насуперак эканамічнай і экалагічнай мэтазгоднасьці ў самай экалагічна чыстай мясцовасьці нашай краіны пачалося будаўніцтва атамнай электрастанцыі па не прайшоўшай выпрабаваньня расейскай тэхналёгіі. Ці не новы Чарнобыль рыхтуецца беларусам?\n— Хуткімі тэмпамі расьце алкагалізацыя насельніцтва.\n— Разбураецца сістэма нацыянальнай адукацыі.\n— Разбураецца беларуская культура.\n— У беларускага народа мэтанакіравана адбіраюць беларускую мову — самую эфектыўную зброю ў абароне нацыянальных інтарэсаў. Ніхто з кіруючых асобаў краіны, у тым ліку абедзьвух палат, публічна не ўжывае беларускай мовы — дзяржаўнай мовы краіны, на вяршыні ўлады якой яны апынуліся.\nПералік ня вырашаных дзяржаўных праблем можна бясконца працягваць. Але чаму на гэтыя праблемы ніяк не рэагуе парлямант, з маўклівай згоды якога ўсе гэтыя праблемы ўзьніклі?\n2. Перамагчы на недэмакратычных выбарах, дзе падлік галасоў не падкантрольны грамадзтву, ня здолее ніхто, акрамя тых, каго ўжо выбраў рэжым.\nДык навошта разумным і прыстойным людзям удзельнічаць у сумніўных выбарах з ужо вядомым адмоўным для беларускага народа вынікам? Ці ж варта, у каторы раз, наступаць на адны і тыя ж граблі?\nдэпутат Вярхоўнага Савета Рэспублікі Беларусь 12-га склікання, Сябра дэпутацкай Апазыцыі БНФ


А.Лукашэнка: “Расея толькі ў жудасным сьне можа ўявіць, што згубіць Беларусь”, але будучыня “саюзнай дзяржавы” выглядае аморфна\n13 кастрычнік 2004, 17:58\nІгар Карней, Менск Другі год запар Лукашэнка ладзіць сустрэчы з журналістамі расейскіх выданьняў. Сёлетні прыезд васьмі дзясяткаў расейцаў быў прымеркаваны да рэфэрэндуму.\nАфіцыйна акрэсьленая тэма сустрэчы Аляксандра Лукашэнкі з журналістамі расейскіх СМІ — супрацоўніцтва Беларусі з расейскімі рэгіёнамі. Аднак на працягу чатырох гадзінаў Лукашэнка рабіў і больш шырокія камэнтары. Перадусім, у зьвязку з апошнімі захадамі з боку ЗША і Эўразьвязу.\n(Лукашэнка: ) “Амэрыканцаў клапоціць дэмакратыя ў Беларусі — прынялі “Акт аб дэмакратыі”. Наўпроставае ўмяшальніцтва ва ўнутраныя справы і ціск на рэспубліку! Але які эфэкт? Адсоткаў сем яны мне дадалі. Як мінімум сем! Адышоў той час, калі хтосьці на кагосьці ціснуў. Дый сёньня ўнутры Расеі ня ўсюды магчыма зрабіць так, як хоча таго цэнтар”.\nПобач з прысутнымі на прэсавай канфэрэнцыі расейскімі журналістамі стаялі ўказальнікі мас-мэдыяў, якія яны прадстаўляюць: “Панорама Содружества”, “Русский Север”, “Советская Россия”, “Хакасия” і шэраг іншых — разам 68 найменьняў. Назвы гэтыя беларускім чытачам збольшага ні пра што не гавораць. Чаму тады Аляксандар Лукашэнка настолькі зацікаўлены ў кантактах з правінцыйнай расейскай прэсай? Вось меркаваньне намесьніка рэдактара газэты “Народная воля”, доктара філязофскіх навук Вячаслава Оргіша.\n(Оргіш: ) “Расейскія журналісты — гэта тое кола інфармацыйнай прасторы, з дапамогай якога Лукашэнка спадзяецца мабілізаваць беларускі электарат на рэфэрэндум, на падтрымку яго галоўнай ідэі. Зь іншага боку, ён разьлічвае ад сустрэчы з журналістамі нейкім чынам зьмякчыць жорсткае стаўленьне міжнароднай супольнасьці да антыканстытуцыйнага намеру правесьці гэты рэфэрэндум і дамагчыся дазволу застацца пры ўладзе надалей”.\nГалоўны рэдактар газэты “Хакасия”, былы дэпутат Вярхоўнага Савету Расеі Мікалай Агароднікаў у Беларусі ўпершыню. Запытваю пра ўражаньні ад краіны і прэзыдэнта:\n(Агароднікаў: ) “Беларусь сама па сабе цікавая. Зь іншага боку, у нас, “атручаных” прыватызацыяй і прыватнай уласнасьцю, шпарчэй разьвіваецца і гандаль, і гарады нейкія больш яскравыя. Але ж Расея і багацейшая краіна. А што да чатырохгадзіннай гутаркі з Лукашэнкам? Ну, дык наш прэзыдэнт таксама зьбірае час ад часу журналістаў. Так што гэта ня ноў-хаў”.\n(Карэспандэнт: ) “Але яшчэ не было, каб расейскі прэзыдэнт запрашаў беларускіх журналістаў”.\n(Агароднікаў: ) “Такога, сапраўды, не было. Ён запрашае з больш багатых краінаў. Кожны прэзыдэнт імкнецца дасягнуць свайго і, відавочна, дасягае”.\nСёньня Лукашэнка папярэдзіў: калі Расея згубіць Беларусь — для расейцаў гэта будзе сапраўдны жах.\n(Лукашэнка: ) “Расея толькі ў жудасным сьне можа ўявіць, што яна згубіць Беларусь. Але вы павінны зразумець: Расея ніколі ад часу сучаснай гісторыі не вырашала пытаньняў улады ў Беларусі. І сьведкам таму — цяперашні прэзыдэнт”.\nМеў Лукашэнка на ўвазе сябе ці Пуціна, з кантэксту не зусім зразумела. Аднак ён выказаў спадзяваньне на хуткую сустрэчу са сваім расейскім калегам. “Цяпер скончацца палітычныя падзеі, і да канца году насьпее пытаньне паседжаньня вышэйшага дзяржсавету”.\nПаводле беларускага лідэра, Расея прынцыпова адмаўляецца ад дзьвюх рэчаў — Канстытуцыі саюзнай дзяржавы і агульнай валюты. І нават прапануе фактычна дэнансаваць дамову пра саюзную дзяржаву. З улікам гэтага, як падсумаваў Лукашэнка, будучыня саюзнай дзяржавы выглядае досыць аморфнай.\nНаагул падчас размовы кіраўнік Беларусі закрануў шырокае кола праблемаў двухбаковых стасункаў. Сярод выказваньняў Лукашэнкі варта адзначыць наступныя:\n– Расея не гатовая прыняць Канстытуцыйны акт саюзнай дзяржавы, Расея прапануе ў пэўнай ступені дэнансаваць дзейную саюзную дамову, зрабіць яе аморфнай.\n– Расея не гатовая да ўвядзеньня агульнай валюты зь Беларусьсю, паводле саюзнай дамовы з 1 студзеня 2008 года ў саюзнай дзяржаве павінна быць уведзеная агульная валюта (не абавязкова расейскі рубель). Лукашэнка заявіў, што Расея ніколі не адмовіцца ад расейскага рубля ў імя агульнай валюты.\n– Беларусь у найбліжэйшы час ня будзе фарсіраваць увядзеньне агульнай валюты з Расеяй, спачатку, паводле Лукашэнкі, трэба выканаць усе фінансавыя і эканамічныя абавязкі, што вынікаюць з саюзных пагадненьняў.\n– Цяпер беларускі рубель умацоўваецца адносна ўсясьветных валютаў, “мы пакуль камфортна адчуваем сябе і зь беларускім рублём” – заявіў Лукашэнка.\n– Расея ніколі ў найноўшай гісторыі не вырашала пытаньні ўлады ў Беларусі. Паводле Лукашэнкі на выбарах першага прэзыдэнта Беларусі Расея падтрымлівала Вячаслава Кебіча, але народ вырашыў інакш. "Ня можа Расея павярнуць тут сытуацыю так, як яна хоча. Як толькі нават наша Расея пачынае ўмешвацца ва ўнутраныя пытаньні, народ гэта крыўдзіць і злуе. Мы – гордыя людзі, і намі камандаваць ніхто не мае права"– заявіў Лукашэнка.


З 2019 года беларусы змогуць бяспошлінна ўвозіць у краіну тавар на 500 еўра. Цяпер ліміт — 1500 еўра\n08.11.2018 / 16:04 22\nУ краінах ЕАЭС вырашылі чарговы раз урэзаць ліміты на ўвоз тавараў з-за мяжы. Так, з 1 студзеня 2019 года жыхары краін ЕАЭС, якія падарожнічаюць наземным транспартам, яшчэ змогуць прывозіць тавараў на 500 еўра і па вазе да 25 кілаграмаў. Зараз ліміты складаюць 1500 еўра і 50 кілаграмаў, піша Tut.by.\nЗмены прадугледжаныя рашэннем Рады Еўразійскай эканамічнай камісіі № 91 ад 1 лістапада 2018 года. Новыя ліміты будуць дзейнічаць для жыхароў усіх 5 краін, якія ўваходзяць у ЕАЭС, у тым ліку і для Беларусі.\nЗ 29 сакавіка гэтага года ў краінах ЕАЭС ўжо зрэзалі ліміты на ўвоз тавараў з-за мяжы для асабістага карыстання. Змены прадугледжвалі, што да канца 2018 года жыхары краін ЕАЭС, якія падарожнічаюць наземным транспартам, яшчэ змогуць прывозіць тавараў на 1500 еўра і па вазе да 50 кілаграмаў.\nЗ 2019 года нормы будуць паступова ісці ў бок паніжэння. Так, ужо ў наступным годзе можна будзе ўвозіць 50 кілаграмаў тавару, але на суму не больш за 1000 еўра. У 2020-м — торбы турыстаў павінны схуднець да 35 кілаграмаў, а рэчы ў іх патаннець да 750 еўра. У 2021 годзе прывозіць можна будзе толькі 25 кілаграмаў тавараў не болей чым на 500 еўра.\nКалі падарожнік будзе везці нешта звыш ліміту, яму прыйдзецца заплаціць мытную пошліну — 30% ад кошту тавару, але не менш як 4 еўра за кожны лішні або больш дарагі кілаграм. Усе гэтыя нормы не будуць распаўсюджвацца на няновыя рэчы, якія людзі ўзялі з сабой у дарогу.\nНовыя ліміты будуць дзейнічаць для жыхароў усіх 5 краін, якія ўваходзяць у ЕАЭС, у тым ліку і для Беларусі. Верхнюю мяжу нормаў і бяспошліннага ўвозу тавараў для фізічных асоб, і ліміты на міжнародныя пасылкі цяпер ўстанаўлівае ЕЭК. Але краіны, якія ўваходзяць у ЕАЭС, могуць змяншаць іх на нацыянальным узроўні.\nРазам з расеяй у рай\nбунтовщик / адказаць\nУважаемые,вы че творите?!сделайте цены как в Польше или Литве и никто туда не поедет....так нет же:цены как вы Америке а качество как в Зимбабве ....но все равно ,,купляйце беларускае,, ...ну-ну...с таким подходом скоро останется республика дрозды с жителями дроздунами....все знакомые валят из страны в польшу на работу с перспективой остаться там\nТрэба з'язжаць з гэтай ...... западнай акраіны Расіі


Траўмы грудной клеткі, пераломы грудзіны і рэбраў: сімптомы, першая дапамога 🌡 Хатні Онлайн Доктар\nТраўмы грудной клеткі, пераломы грудзіны і рэбраў: сімптомы, першая дапамога\nГрудная клетка ўтворана адпаведным аддзелам пазваночніка, прымацаванымі да кожнага з пазванкоў рэбрамі з іх храстковых працягамі, частка з якіх спераду прымацаваная да грудзіны. У чалавека ўсяго 12 пар рэбраў.\nНяўскладненай пераломы рэбраў і грудзіны\nПры такіх траўмах пашкоджваюцца толькі касцяныя фрагменты, плеўра, посуд, а лёгачная тканіна не пакутуе.\nПры пераломе рэбраў чалавека турбуе інтэнсіўная боль у грудзях пры дыханні, кашлі, руху. Яна значна мацней, чым пры ўдары грудной клеткі. Пацярпелая палова грудзей адстае пры дыханні, гэта добра прыкметна пры аглядзе ззаду, па руху лапатак. Калі пераломы множныя, дыханне становіцца павярхоўным і пачашчаецца.\nПры аказанні дапамогі нельга здушваць грудную клетку павязкай, яна не палегчыць боль, а толькі абцяжарыць дыханне. Пацярпелы можа прыціскаць руку да месца траўмы, абмяжоўваючы рух зламанага рэбры. Яму неабходна стварыць супакой. Нярэдка боль сціхае ў становішчы лежачы на пацярпеламу боку. Ўнутр прымаюць абязбольвальныя сродкі.\nПры прамым ўдары ў пярэднюю частку грудзей магчымы пералом грудзіны.Ён характарызуецца моцнай болем пры дыханні і абмацванні. Адразу пасля пералому можна вызначыць наяўнасць двух отломков і іх зрушэнне адносна адзін аднаго. У далейшым хутка нарастае ацёк і кровазліццё ў месцы траўмы.\nПры пераломе грудзіны пацярпелага кладуць на жорсткі шчыт у становішча лежачы на спіне, даюць абязбольвальныя прэпараты і абавязкова дастаўляюць у бальніцу. За такую хваробу варта выключыць пашкоджанне сэрца, у тым ліку траўматычны інфаркт міякарду.\nПранікальнае раненне грудной клеткі\nТакая траўма небяспечная развіццём адкрытага пневмоторакс, калі захоўваецца пастаяннае паступленне ( "подсасывание") паветра з навакольнага асяроддзя ў пашкоджаную плеўральную паражніну. Назапашваюцца газ усё мацней здушвае лёгкае, у выніку чаго яно спадае.\nАкрамя прыкмет, характэрных для ўскладненага пералому рэбраў, пры адкрытым пневмотораксе ў вобласці раны чутныя цяжкі, цмокаў гукам пры дыханні. Падчас выдыху з яе вылучаецца пеністая кроў.\nПры адкрытым пневмотораксе галоўнае - герметызаваць рану і спыніць паступленне ў яе паветра. Для гэтага спачатку можна, напрыклад, хутка накрыць яе далонню.Затым на рану накладваюць некалькі невялікіх кавалкаў тканіны (насовак, індывідуальных перавязачных пакетаў). Зверху ўсё гэта накрываецца паветранепранікальныя матэрыялам.\nУ якасці матэрыялу, непранікальнага для паветра, можна выкарыстоўваць:\nвату, прасякнутую вазелінам;\nнекалькі слаёў лейкопластыря.\nЎмацоўваюць герметызуецца матэрыял спіралепадобнае павязкай, абгортваючы бінт вакол грудной клеткі. Транспарціроўка праводзіцца ў становішчы паўседзячы, злёгку нахіліўшы пацярпелага назад, а пад яго падкурчаныя калені варта пакласці валік, згорнутую вопратку, коўдру і гэтак далей.\nГлядзіце відэа: [Выгнанне] цемрашалаў\n← Вузлаватыя эрітема: прычыны ўзнікнення і метады лячэння\nЧаму жанчыны ўвесь час хочуць у туалет?\nЦяжкія наступствы "лёгкіх" цыгарэт\nУ пытаннях якасці лекаў кампрамісу не будзе\nБытавыя небяспекі пры хранічнай абструктыўная хваробы лёгкіх


22.08.2016 administrator404Комментарии on Беларусь моцная\n21 жніўня на плошчы 17 Верасня ў Дзятлаве прайшла канцэртная праграма «Беларусь моцная». Падрыхтавалі яе эстрадныя выканаўцы Дзятлаўшчыны.\nУдзел у мерапрыемстве прынялі Надзея Хведук, Аляксандра Маленчык, Аляксандр Раеўскі, Іна Юганава, Ала Чарняўская, Уладзіслаў Ракуць, Ганна Харлінская, Алена Ясевіч, Улад Чарняўскі. Вяла праграму Наталля Маліноўская.\nТаксама на плошчы 17 Верасня прайшла акцыя «Час ідэяў— час выбару», якую правялі актывісты раённай арганізацыі ГА «БРСМ» на чале з выконваючай абавязкі першага сакратара раённай арганізацыі ГА «БРСМ» Кацярынай Хілімончык.\nПереговоры по выбору подрядной организации


«Прэзыдэнт мусіць прыслухацца да голасу народа», — у Бабруйску зьбіраюць подпісы супраць расейскай авіябазы\n27 лістапад 2015, 18:36\nУ Бабруйску актывісты аргкамітэту дзеля стварэньня партыі «Беларуская хрысьціянская дэмакратыя» зьбіраюць подпісы супраць намераў разьмясьціць у горадзе расейскую вайсковую авіябазу. Сабрана больш за тры сотні подпісаў. Актывісты спадзяюцца, што грамадзянскі пратэст супраць замежнай авіябазы паўплывае на канчатковае рашэньне аб яе разьмяшчэньні ў Беларусі.\n«Мы выступаем супраць гэтых дванаццаці расейскіх самалётаў і чатырох шрубалётаў, якія яны хочуць нам прыслаць у Бабруйск», — кажа адзін з ініцыятараў збору подпісаў Сяргей Гальшун.\n«Усе, хто падпісваецца, кажуць, што нам патрэбны мір. Людзі сталага веку кажуць, што памятаюць вайну і не хацелі б, каб беларусы зноў уткнуліся ў нейкі збройны канфлікт, у якім мы будзем „гарматным мясам“. Нямала падпісантаў націскалі на тое, што ня варта Беларусі наагул умешвацца ў канфлікты. Лепей трымацца нэўтралітэту».\nЯк кажа актывіст, ёсьць і тыя, хто падтрымлівае разьмяшчэньне авіябазы ў Беларусі. З такімі суразмоўца сутыкаўся ня часта, але гутаркі зь імі яго ўразілі.\n«Адна дзяўчына проста заявіла: „А ці ведаеце вы, супраць каго выступаеце? Супраць Расеі!“. І нагадала, што цяпер Крым расейскі, — апавядае Сяргей Гальшун. — Я пачуў гэта ўпершыню не па тэлевізары і быў, шчыра прызнаюся, зьбянтэжаны. Яна яшчэ дадала, што Беларусь — краіна непалоханых беларусаў і што з намі яшчэ разьбяруцца».\nПрэзыдэнт Лукашэнка, кажа актывіст, пакуль выказваецца супраць замежнай вайсковай базы ў Беларусі. Мы ж перакананыя: лепей карміць сваё войска, чым чужое.\n«Калі прэзыдэнт будзе прымаць канчатковае рашэньне, ён улічыць, што нямала беларускіх грамадзян выступаюць супраць разьмяшчэньня расейскай авіячасьці, і ён мусіць прыслухацца да голасу народа», — падсумоўвае Сяргей Гальшун.\nСабраныя подпісы актывісты БХД дашлюць у Адміністрацыю прэзыдэнта і ў Міністэрства абароны.\nПагроза расейскай авіябазы: што зрушыць беларусаў на супольныя дзеяньні\nАрэшкін: трэба чакаць эскаляцыі канфлікту, прычым пагібельнай


Агляд друку: "Галадоўка Скрабца сьведчыць пра абыякавасьць грамадзтва"\n30 чэрвень 2005, 12:21\n“Галадоўка Сяргея Скрабца засьведчыла, што нашае грамадзтва зьяўляецца амаль дасканалым адлюстраваньнем сыстэмы, якая ім кіруе. Але як бы ні нацягвала сыстэма на сябе маску абыякавасьці, на яе твары чытаецца зьбянтэжанасьць”. Пра гераічны высілак чалавека, які спрабуе адстаяць свой гонар і свабоду, піша камэнтатар “Нашай Нівы” Алесь Кудрыцкі.\nВядучы беларускі гісторык Генадзь Сагановіч звольнены з працы – адпаведнае рашэньне падпісанае выканаўцам абавязкаў дырэктара Інстытуту гісторыі Аляксандрам Каваленем. У інстытуцкіх калідорах называюць і прычыну звальненьня: незадаволенасьць грамадзкай і навуковай пазыцыяй Сагановіча. Крыніцы газэты не выключаюць “пажаданьня” з высокага верху аб чыстцы інстытуту. Абсурд: працу ў Кракаўскіх архівах гісторыку залічылі за прагулы, – піша “Наша Ніва”.\nБылы начальнік Беларускае чыгункі Віктар Рахманько, якога ў 2001 годзе Аляксандар Лукашэнка са скандалам адхіліў ад пасады, цяпер працуе ў “Газпроме” начальнікам упраўленьня транспарту. Сп. Рахманько апавядае на старонках “Народнай волі” пра сваё жыцьцё на новым месцы і сваю колішнюю “гучную справу”.\nУ Беларусі вырашылі стварыць “Прэзыдэнцкі спартовы клюб”. У склад Цэнтральнай рады клюбу ўвайшлі абодва сыны Аляксандра Лукашэнкі, а малодшы нават абраны старшынём, пра што i расказваюць карэспандэнту “Народнай волі” вядомыя беларускія спартоўцы.\nНа гэтым тыдні калегія Міністэрства аховы здароўя анулявала ліцэнзію мэдычнага цэнтру “Нардын”. Цяпер цэнтар ня мае права аказваць мэдычную дапамогу, аднак па-ранейшаму працуе. Ці будзе “Нардын” аспрэчваць рашэньне міністэрства ў Вышэйшым гаспадарчым судзе? Пра гэта – у сёньняшнім нумары “Народнай волі” ў матэрыяле “Нардын безь ліцэнзіі. Хто наступны?”\nТыднёвік “Вольнае Глыбокае” піша пра вялікі посьпех міжнароднага фэстывалю хрысьціянскага дакумэнтальнага кіно й тэлепраграмаў “Магніфікат-2005”, які праходзіў у вёсцы Мосар Глыбоцкага раёну. Таксама газэта друкуе рэпартаж са сьвяткаваньня Купальля, якое адбывалася сёлета выключна паводле старажытных абрадаў.\n“Газета Слонимская” апісвае першы ў гісторыі Слониму выпадак, калі быў засуджаны непаўналетні хакер. Падлетак з Мар’інай Горкі ўзламаў сайт і здолеў напазычаць грошай з рахунку сыстэмнага адміністратара, за што Слонімскі суд і прысудзіў яму тры гады зьняволеньня з адтэрміноўкаю на год.\nУ Слоніме тым часам надзвычайны ажыятаж вакол здачы на пасьведчаньне кіроўцы. Людзі за месяц-два займаюць чэргі, каб прайсьці мэдычную камісію. Гэтыя перагрузкі выкліканыя як ростам колькасьці аўтаўладальнікаў, гэтак і непаладкамі ў працы дзяржаўных органаў, піша “Газета Слонимская”.


Геаграфія Харватыі — Вікіпэдыя\nХарватыя — дзяржава ў паўднёва-ўсходняй Эўропе, на Балканскім паўвостраве. Плошча — 56 542 км², плошча воднай акваторыі — 33 200 км². Насельніцтва — 4 495 904 чалавека (2005 год)\nТапаграфічная мапа Харватыі\nСталіца і найбуйнейшы горад — Загрэб (779 тысячаў жыхароў). Найвышэйшы пункт краіны — г. Дынара, цэнтральны пік Дынарскага сугор’я (1 830 мэтраў).\nКраіна складаецца з двух частак: кантынэнтальнай, разьмешчанай, галоўным чынам, у басэйне ракі Савы, і адрыятычнай, выцягнутай вузкай паласой па ўзьбярэжжы Адрыятычнага мора. Характэрнай асаблівасьцю адрыятычнага ўзьбярэжжа зьяўляецца незвычайна вялікі лік астравоў, звычайна выцягнутых раўналежна берагу з паўднёвага захаду на паўночны ўсход. Адрыятычнае ўзьбярэжжа Харватыі ўтварылася пры структурна-дэнудацыённым разьдзяленьні ў выніку апусканьня заходняй часткі Балканскага паўвострава і частковага затапленьня морам берагавых хрыбтоў Дынарскага сугор’я. Шматлікія астравы, зьвілістыя залівы і пралівы ў спалучэньні зь міжземнаморскай расьліннасьцю надаюць узьбярэжжу незвычайна маляўнічы выгляд.\n1185 Далмацінскіх астравоў займаюць плошчу каля 2500 км², зь іх населеныя каля 60. Самыя вялікія — Црэс, Крк займаюць плошчу больш 405 км². Іншыя буйныя астравы — Брач, Хвар, Віс і інш. Самыя маленькія — малюсенькія скалы пасярод мору. На астравах знаходзяцца тры з васьмі нацыянальных паркаў Харватыі — Брыўны, Карнаты і Млет.\nПрацягласьць марскога ўзьбярэжжа — 5 835 кілямэтраў; зь іх 1 777 кілямэтраў — даўжыня кантынэнтальнага ўзьбярэжжа, 4 058 кілямэтраў — даўжыня берагавой лініі астравоў.\nНа поўначы Харватыя мяжуе са Славеніяй (670 км), на паўночным усходзе з Вугоршчынай (329 км), на ўсходзе з Сэрбіяй (241 км), на поўдні з Босьніяй і Герцагавінай (932 кілямэтры) і Чарнагорыяй (25 км). У паўднёвай частцы адрыятычнага ўзьбярэжжа да мора выходзіць вузкі 10-кілямэтровы вучастак Босьніі і Герцагавіны, на якім знаходзіцца горад Неум. З-за гэтага паўднёвая частка Харватыі, цэнтрам якой зьяўляецца горад Дуброўнік, адрэзаная па сушы ад астатняй часткі краіны.\nКліматычныя ўмовы розных рэгіёнаў краіны вельмі разнастайныя. У паўночна-заходняй і ўсходняй Харватыі клімат — умерана-кантынэнтальны і кантынэнтальны. Узімку маразы слабыя, але часам ідзе сьнег, вясна і восень працяглыя і дажджлівыя, лета цёплае, часамі засушлівае. У горных раёнах клімат характэрны для сярэднегор’я — халодныя і сьнежныя зімы, цёплае лета. На ўзьбярэжжы і астравах клімат міжземнаморскі — дажджлівая і бясьсьнежная зіма, доўгае і цёплае лета, мяккія вясна і восень. Турыстычны сэзон на ўзьбярэжжы доўжыцца зь сярэдзіны мая па сярэдзіну кастрычніка.\nСьпіс астравоў Харватыі\nАтрымана з «https://be-tarask.wikipedia.org/w/index.php?title=Геаграфія_Харватыі&oldid=1992716»\nАпошняе рэдагаваньне ў 11:54 12 жніўня 2018\nГэтая старонка апошні раз рэдагавалася 12 жніўня 2018 году ў 11:54.


АБСЭ заклікала вызваліць беларускіх палітвязьняў\n09 ліпень 2011, 23:04\nНа штогадовай сэсіі Парлямэнцкай Асамблеі Арганізацыі бясьпекі і супрацоўніцтва ў Эўропе 9 ліпеня ў Бялградзе ўхвалена рэзалюцыя па Беларусі.\nЯе праект быў прапанаваны для абмеркаваньня кіраўніком рабочай групы ПА АБСЭ па Беларусі Утай Цапф. Беларусь заклікаюць вызваліць палітычных зьняволеных, затрыманых у сувязі з дэманстрацыямі ў сьнежні 2010 года; дазволіць палітвязьням кансультавацца з юрыстамі, сустракацца зь сем'ямі, атрымліваць мэдычную дапамогу; дазволіць уезд у краіну незалежным экспэртам, прызначаным ў рамках Маскоўскага мэханізму; разьвіваць заканадаўства ў галіне СМІ ў адпаведнасьці зь міжнароднымі абавязаньнямі краіны.\nПрыняцьце гэтай рэзалюцыі абмяжуе, калі не зьвядзе да нулю, магчымасьць дыялёгу зь Беларусьсю, заявіў на сэсіі ПА АБСЕ, якая трансьлявалася праз сайт асамблеі, намесьнік старшыні Палаты прадстаўнікоў Нацыянальнага сходу Беларусі Віктар Гумінскі. На думку парлямэнтара, сытуацыя ў краіне «стабільная і прадказальная» і ў прыняцьці падобнай рэзалюцыі не было неабходнасьці. «Тэкст мае шмат тэндэнцыйных фармулёвак агульнага пляну», - заявіў Гумінскі.\n"Рэзалюцыя – не запрашэньне да дыялёгу і не працягнутая рука”, - заявіла член камісіі Палаты прадстаўнікоў па міжнародных справах і сувязях з СНД Валянціна Лявоненка. Яна назвала дакумэнт "павярхоўным, старонным і суб'ектыўным", адзначыўшы, што яго тэкст "вытрыманы ў духу дыктату і недаверу".\nЛітоўскі парлямэнтар Вілія Алекнайце-Абрамікене задала калегам пытаньне: “У якой іншай краіне мы сутыкаемся з фактам, што амаль усе кандыдаты на прэзыдэнта, за выключэньнем “пераможцы”, аказваюцца ў турме?"\nБрытанскі парлямэнтар Тоні Лойд адзначыў, што АБСЭ імкнецца дапамагчы Беларусі прасунуцца да лепшага захаваньня правоў чалавека, але “рэжым у Менску перашкаджае гэтаму, і гэта – трагедыя для Беларусі”.\n“Гэта ня ўсе вакол Беларусі памыляюцца, гэта Лукашэнка і яго асяродзьдзе памыляюцца", – падкрэсьліў Лойд.


Паўнацэннае жыццё з рассеяным склерозам* | zviazda.by\nХатняя старонка » Грамадства » Здароўе » Паўнацэннае жыццё з рассеяным склерозам*\nБеларускія пацыенты і вядучыя спецыялісты-неўролагі ўзялі ўдзел у міжнароднай анлайн-канферэнцыі, прымеркаванай да Сусветнага дня рассеянага склерозу, які адзначаецца штогод 30 мая.\nГалоўны пазаштатны спецыяліст па неўралогіі Міністэрства аховы здароўя Рэспублікі Беларусь, кандыдат медыцынскіх навук Людміла Анацкая.\nПацыенты змаглі падзяліцца інфармацыяй пра тое, як ім удаецца глядзець з надзеяй у будучыню, планаваць сям'ю і кар'еру.\nРассеяны склероз — самая распаўсюджаная прычына інвалідызацыі пры нетраўматычных захворваннях у пацыентаў маладога веку ва ўсім свеце. Праз 10 год з пачатку захворвання 50 % пацыентаў становяцца інвалідамі. Па ацэнках спецыялістаў, каля 2,5 млн чалавек ва ўсім свеце жывуць з такім дыягназам. Па даных Нацыянальнага статыстычнага камітэта Рэспублікі Беларусь на 2019 год, у краіне зарэгістравана 4504 пацыенты з рассеяным склерозам.\n«З 2018 г. у Рэспубліцы Беларусь неўралагічная дапамога пацыентам дзіцячага і дарослага ўзростаў з рассеяным склерозам аказваецца паводле клінічных пратаколаў, распрацаваных на аснове сучасных міжнародных рэкамендацый. У рэспубліцы распрацавана маршрутызацыя аказання медыцынскай дапамогі пацыентам з рассеяным склерозам на амбулаторна-паліклінічным і стацыянарным этапах на раённым, гарадскім, абласным і рэспубліканскім узроўнях.\nУ рамках дзяржаўнай праграмы пацыентам бясплатна праводзіцца кантраляванае лячэнне ПЗХРС са спрыяльным профілем бяспекі і рознай ступенню эфектыўнасці. Наяўнасць дастатковага выбару ПЗХРС дазваляе персанальна падыходзіць да вядзення кожнага пацыента, што асабліва важна пры лячэнні такога захворвання, як рассеяны склероз, які адрозніваецца разнастайнасцю клінічных фенатыпаў захворвання.\nУсім пацыентам з РС з моманту прызначэння ПЗХРС праводзіцца рэгулярны маніторынг актыўнасці і інвалідызацыі захворвання шляхам рэгулярнага клінічнага агляду пацыентаў і ацэнкі дынамікі даных МРТ-даследавання мозгу. Пры любых прыкметах актыўнасці захворвання, яго прагрэсаванні, павелічэнні інвалідызацыі своечасова прымаецца рашэнне аб змене прэпарата. Вельмі важна дыягнаставаць РС і лячыць як мага раней, да таго моманту, пакуль не вычарпаны неўралагічны рэзерв і не пачалася другасна прагрэсуючая стадыя захворвання», — адзначыла галоўны пазаштатны спецыяліст па неўралогіі Міністэрства аховы здароўя Рэспублікі Беларусь, кандыдат медыцынскіх навук Людміла Анацкая.\nРС часцей узнікае ў людзей маладога веку, ад 20 да 40 гадоў, і займае адну з вядучых пазіцый у свеце сярод прычын інвалідызацыі людзей маладога, працаздольнага ўзросту. Тыя, хто ўпершыню сутыкнуўся з гэтым захворваннем, часта знаходзяцца ў разгубленасці, прыгнечаныя і не заўсёды здольныя правільна прыняць гэты дыягназ. Для падтрымкі пацыентаў, супрацьдзеяння распаўсюджанню недакладных фактаў аб РС і метадах яго лячэння, а таксама для зніжэння ўзроўню негатыўнага стаўлення да людзей з гэтым захворваннем у грамадстве створана Грамадскае аб'яднанне інвалідаў «Дапамога хворым на рассеяны склероз».\n«Людзі, якія сутыкнуліся з праблемай РС, аказваюць актыўную псіхалагічную падтрымку адно аднаму. Адной з задач нашай грамадскай арганізацыі, якая існуе за кошт дабрачыннай дапамогі, з'яўляецца ўсебаковае інфармаванне пацыентаў па розных пытаннях, звязаных з іх хваробай. Сярод нашых амбіцыйных і доўгатэрміновых мэт — садзейнічанне атрыманню дзяржаўнай падтрымкі праграмам сацыяльнай і працоўнай інтэграцыі людзей з РС у тых выпадках, калі захворванне дазваляе ім працаваць», — кажа старшыня праўлення Грамадскага аб'яднання інвалідаў «Дапамога хворым на рассеяны склероз» Алена Сазончык.\nДля прыцягнення ўвагі да праблем, з якімі сутыкаюцца пацыенты з РС, а таксама іх сваякі, ва ўсім свеце штогод 30 мая праводзіцца Дзень РС. У многіх краінах свету арганізуюцца розныя мерапрыемствы, накіраваныя на інфармаванне грамадства аб гэтым захворванні, мэта якіх — зніжэнне ўзроўню стыгматызацыі хваробы.\n«Кампанія Merck падтрымлівае ініцыятывы па павышэнні праінфармаванасці аб рассеяным склерозе і новых падыходах да яго лячэння. З'яўляючыся аднымі з першых, хто яшчэ 20 гадоў таму пачаў распрацоўваць рашэнні для барацьбы з гэтай хваробай, мы лічым гэта сваім абавязкам. Сёння людзі з РС пры правільна падабранай тэрапіі могуць жыць паўнавартасным жыццём, будаваць планы на будучыню, заводзіць сем'і. Гэта асабліва важна для тых, у каго захворванне было знойдзена ў маладым узросце. Мы рады, што разам з нашым партнёрам у краінах СНД і Украіне, кампаніяй Sona-Pharm, мы можам прапаноўваць урачам і пацыентам інавацыйныя рашэнні для лячэння гэтай хваробы», — адзначыў дырэктар Merck Biopharma у СНД і Украіне Роджэр Эліа.\nПа словах генеральнага дырэктара Sona-Pharm Астапа Купнавіцкага, галоўнай тэмай Сусветнага дня РС сёлета і ў двух наступных гадах стала «MS Connections», гэта значыць, аб'яднанне пацыентаў з мэтай пераадолення сацыяльных бар'ераў, прадухілення іх адзіноты і ізаляцыі.\n«Таму сёння правядзенне такіх мерапрыемстваў, як міжнародная канферэнцыя па РС, якая сабрала на адной анлайн-пляцоўцы людзей, якія жывуць з РС у краінах СНД і Украіне, нам бачыцца вельмі актуальным. Пацыенты і іх сваякі сутыкаюцца з падобнымі праблемамі, абмен вопытам паміж прадстаўнікамі розных краін можа апынуцца асабліва карысным», — сказаў ён.


12 красавік 2011, 20:07\n«Калі няма даляраў, то разьлічвайся „зайчыкамі“, але па курсе не ніжэйшым, як 4500 за адзін даляр».\nЖыхары Віцебску сьпяшаюцца купіць бытавую і кампутарную тэхніку, пакуль яна не падаражэла.\nСпадарыня Вольга набыла ў гандлёвым цэнтры «Беларусь» новую друкарку для кампутара:\n«Прыйшлі ў „Беларусь“, глядзім, кошт прымальны — 420 тысяч. Мы яе і набылі. Лязэрная друкарка дакладна таньней каштаваць ужо ня будзе. Увогуле людзі ўсе кажуць, што грошы трэба ўкладаць у нейкую нерухомасьць, бо ідзе дэвальвацыя. І цэны на ўсё пачынаюць расьці. Нам вось і кампутар трэба, цяперашні паламаўся, яму ўжо шосты год… Але яго мы ня можам набыць, не хапае грошай!».\nСпадарыня Вікторыя спрабуе ўзяць крэдыт на набыцьцё хатняй тэхнікі — таксама чакае, што яна з дня на дзень можа істотна падаражэць:\nТое, што адкладалася на паўгода ці год, купляецца зараз, каб пасьпець набыць яшчэ за таньнейшы кошт.\n«Справа ў тым, што ў нашых людзей няма столькі наяўных грошай, каб прыйсьці і выкласьці іх адразу за нейкую патрэбную рэч. Але людзі сьпяшаюцца аформіць крэдыты на набыцьцё тэхнікі рознай, пакуль яна па старых коштах. Бо хай цана потым узьляціць удвая, у цябе ўсе аформлена, 10% сплочана, і далей ты будзеш плаціць столькі, колькі на пачатку… Мне нават знаёмыя патэлефанавалі, маўляў, калі ёсьць магчымасьць і патрэба, то хуценька бяжы! Вось тут людзі сапраўды сьпяшаюцца. Тое, што адкладалася на паўгода ці на год, тое купляецца зараз — каб пасьпець набыць яшчэ за меншы кошт».\nАле пасьпелі далёка ня ўсе. Шмат хто з прадпрымальнікаў ужо ўзьняў цэны на імпартныя тавары, прычым зыходзячы зь неафіцыйнага курсу даляра. Распавядае спадар Валеры, які працуе на віцебскім аўтарынку:\n«Прадпрымальнікі ўздымаюць цэны па „чорным“ курсе. Тут, на аўтарынку, ужо прапануюць разьлічвацца далярамі. Калі ў цябе даляраў няма — калі ласка, разьлічвайся „зайчыкамі“, але па курсе не ніжэйшым, як 4500».\nПакупнікі такім падыходам незадаволеныя, але прадпрымальнікі апынуліся ў безвыходным становішчы, кажа спадар Валеры:\n«Ажыятаж сярод прадпрымальнікаў, бо нельга набыць аніякай валюты! Вунь з ранку стаяць у чарзе, і ня факт, што пашанцуе. А пакупнікі незадаволеныя тым, што цэны папаўзьлі ўгару і растуць ці ня штодня. І кажуць нават, што той тэракт, які здарыўся ў Менску, — гэта не звычайны тэракт, а зьвязаны з палітыкай: каб адцягнуць увагу людзей ад праблемаў, якія зараз узьніклі».\nБеларусы вывозяць цукар на продаж у Польшчу\nНа рынках у Берасьці гандаль практычна спыніўся. Гандляры тлумачаць, што пакупнікі шукаюць тавары па старых цэнах у крамах.\nПрадстаўніца крамы «Эўраопт» кажа, што ажыятаж адбіўся на грашовых прыбытках у гіпэрмаркеце — яны вырасьлі:\n«Таваразварот у нас даволі істотна павялічыўся. І гэта даволі някепска для нас».\nІншая сытуацыя на рынках. Берасьцейская прадпрымальніца Алена кажа, што калі раней на рынку на працягу тыдня яна прадавала каля пяці адзінак прамысловага тавару, то цяпер няма такога выніку. Кажа, што тыдзень можна прастаяць і зусім нічога не прадаць:\n«Цяпер, наколькі я бачу сытуацыю, людзі намагаюцца зрабіць нейкія запасы прадуктаў харчаваньня. Адчувальны попыт на бытавую тэхніку, якая засталася па старых цэнах. Зыходзячы з досьведу, мне падаецца, што варта чакаць павышэньня цэнаў да 40%. Але такое падвышэньне — гэта вельмі шмат. У людзей проста няма на гэта грошай».\nБерасьцейскі прадпрымальнік Стас Фядзько адзначае, што валютны ажыятаж моцна адбіўся на эканоміцы рэгіёну.\nМногія берасьцейцы імкнуцца зараз зрабіць візу ў Польшчу. Цэны ў суседняй краіне істотна меншыя, і нават з улікам транспартных выдаткаў шмат які тавар выгадней прывезьці, чым набываць яго ў Берасьці. Паводле жыхара Берасьця Алеся, багата жыхароў Берасьцейшчыны, карыстаючыся момантам, вязуць зараз на продаж у Польшчу цукар:\n«У Польшчы зараз ахвотна бяруць беларускі цукар, які таньнейшы за польскі. А ўвогуле многія імкнуцца набываць тавары ў Польшчы. Нават у прыватнікаў, якія нелегальна прывозяць і прадаюць тут тавары, цэны будуць меншыя, чым у крамах».\nУсьлед за цукрам разьбіраюць імпартныя будматэрыялы\nУ крамах на Гарадзеншчыне найбольшы дэфіцыт адчуваецца на імпартныя тавары, якія прадпрымальнікі завозяць з аптовых складоў зь Менску альбо з-за мяжы.\nАсабліва заўважна, як з крамаў на Гарадзеншчыне разам з цукрам зьнікаюць і даражэюць будаўнічыя матэрыялы, якія цэнтралізавана імпартуюцца ў краіну з-за мяжы. Вось што распавядае адзін з наваградзкіх прадпрымальнікаў, які сам займаецца будаўніцтвам:\n«Усё раскупляюць: цукар, алей, валюты няма, але мала гэтага — імпартныя будматэрыялы ў нас ужо ў дэфіцыце. Ня купіш нават пенапляст, зьнік МДФ на падлогу, ды шмат чаго няма — крамы пустыя. Усе неабходныя матэрыялы, якія купляліся ў вялікай колькасьці, — зараз іх няма».\nАдзін даляр лічаць па 4000 рублёў.\nСпадар распавядае, што ні гандляры, ні людзі на аптовых базах у Менску ня ведаюць, па якім курсе даляра альбо эўра прадаваць імпартны тавар. Са слоў спадара, даляр лічаць сама меней па 4 тысячы, а эўра яшчэ значна вышэй.\nЯшчэ адно вельмі ўразіла спадара апошнімі днямі ў хатах людзей, дзе ён устаўляе вокны і дзьверы.\nСпадар: «Ну вось я ежджу, вокны, дзьверы ўстаўляю, то бачу: у хатах ува ўсіх стаіць цукар, алей, прычым гэта як у горадзе, так і ў вёсках — паўсюдна».\nУ Слоніме падобны ж ажыятаж. Але, як распавядае мне мясцовы прадпрымальнік, знаходзяцца і «ідэйныя» асобы, якія даводзяць іншым, што склады ў Беларусі поўныя і нічога даражэць ня будзе. Праўда, зь яго слоў, большасьць людзей на гэта ня вельмі рэагуюць.\nСпадар: «Усё цягнуць: цукар, макарону, алей — усё, хто што можа, цягнуць. А будматэрыялы наагул прыпынілі прадаваць, бо ня ведаюць, па якіх коштах. Учора хацеў 20 даляраў купіць, то абышоў увесь горад, і нідзе не было. Вось толькі мянялы прадаюць, але ў іх ужо адзін даляр каштуе па 3800 беларускіх рублёў».\n«Увесь наступны тавар будзе нашмат даражэйшы»\nУ Магілёве ажыятажу на тавары непрадуктовай групы пакуль няма. Цэны на іх вырасьлі ад 10 да 30 працэнтаў. У людзей цяпер няма грошай на такую раскошу?\nГандлёвыя цэнтры абязьлюдзелі. Адзін зь іх месьціцца ў магілёўскім Задняпроўі. Заходжу ў павільён з аргтэхнікай. Пакупнікоў няма. У прадаўца запытваю, ці давялося перапісваць цэньнікі на тавар? Адказ — сьцьвярджальны. А наколькі падаражэла тэхніка?\n«У сярэднім — ад 15 да 30 працэнтаў. Увесь наступны тавар будзе нашмат даражэйшы. Рэшткі ўжо пераацэньваюць не настолькі даражэй, але ўсё ж. Наступны тавар будзе даражэйшы».\nКарэспандэнт: «Гэта ў зьвязку з тым, што няма стабільнасьці з даляравым курсам, ці так?».\nКарэспандэнт: «А попыт на гэты тавар да павышэньня на яго цаны ці быў?».\nГандляр: «Нашмат большы. Напэўна, людзі зараз баяцца разьвітвацца са сваімі наяўнымі грашовымі сродкамі».\nУ тым жа гандлёвым цэнтры ў павільёне з рыбацкім рыштункам — тая ж сытуацыя. Двое хлопцаў толькі пачалі гандляваць, і тут на табе. «Лёс такі», кажуць.\nНа трыццаць працэнтаў павялічылі кошт на тавар, бо няма дзе даляры купіць.\nКарэспандэнт: «Ці перапісвалі цэньнікі на тавар?».\n«Так, на трыццаць працэнтаў павялічылі кошт на тавар, бо няма дзе даляры купіць».\nГандлярка мужчынскім й жаночым адзеньнем нават і ня думае перапісваць цэньнікі. Калі толькі ў бок патаньненьня тавару, кажа.\n«Людзей дужа мала ходзіць. Калі мы яшчэ й цэны падымем — гэта дрэнна скончыцца для нас. Няма валюты. Мы нікуды ня можам выехаць. Колькі мы можам пратрымацца на гэтым тавары? Ну, два месяцы. Праз два месяцы ў лепшым выпадку мы зачыняемся і ідзем на канікулы. На невядома якія».\nЛя харчоў народ грудзіцца, ля прамысловых тавараў — не\nНя лепшая сытуацыя й на рынках. Ля харчоў народ грудзіцца яшчэ, а вось ля прамысловым тавараў пакупнікоў вобмаль. Гандляры раздражнёныя, негаваркія. На грабянёўскім рынку паліцы ў павільёне бытавой і асабістай гігіены наладоўваюць падгузкамі. Цікаўлюся, ці падаражэлі яны?\nГандлярка: «Працэнтаў на пятнаццаць, напэўна».\nКарэспандэнт: «Ажыятаж ці ёсьць на іх?»\nГандлярка: «Наагул няма ні на што ажыятажу. Ня тыя грошы ў людзей. Во, дзяўчаты па фарбу прыходзяць толькі».


Манікюр пад каралавыя сукенка - Мода 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Мода 2017 ⇒ Манікюр пад каралавыя сукенка\nКалі як не ўлетку можна дазволіць сабе надзець прыгожае сукенка каралавага колеру! Загарэлая і зіхатлівая скура выгодна падкрэсліць гэта высакародны колер, і вы будзеце выглядаць пышна на любым мерапрыемстве. Любая дзяўчына дбайным чынам падыходзіць да выбару адзення і аксесуараў пад яго, не абыходзячы бокам і манікюр.\nМанікюр да каралавых сукенкі\nДля пачатку вызначыцеся з самім падзеяй, якога трэба будзе падабраць гарманічны вобраз. Калі гэта шпацыр з сябрамі, паход з каханым у парк, кафэ або кіно, то палёт вашай фантазіі бязмежны. Заўважым, што каралавы - адзін з нямногіх кветак, дружна ўжывацца амаль з усімі кветкамі. Аднак вылучым найбольш эфектныя спалучэння:\nКаралавы + шэры. Дастаткова ўдалае спалучэнне, нейтральны шэры толькі падкрэслівае яркасць і насычанасць каралавага. Калі вы хочаце дадаць бляску ў ваш лад, выкарыстоўвайце лак срэбнага колеру або пакрыйце шэры лак іскрамі.\nКаралавы + жоўты. Незвычайнае і яркае спалучэнне, але гэтым летам вельмі нават актуальна. Для вячэрніх выхадаў паспрабуйце пакрыць пазногці залатым лакам або зрабіць спалучэнне каралавага колеру і залатых фрагментаў. Гэта можа быць варыяцыя французскага манікюру, з палоскай залатога колеру, ці ж палоска на адным пазногці.\nКаралавы + бірузовы. Кантраснае спалучэнне гэтых двух колераў не пакінуць вас без увагі. Дапоўніце вобраз аксэсуарамі у тон лаку і даможацеся завершанасці ладу.\nКаралавы + бэжавы. Спакойная і элегантная класіка. Заўсёды прыгожа і выйгрышна глядзіцца бэжавы манікюр пад каралавыя сукенку. Выдатны варыянт для карпаратыўных вечарынак, дзелавых абедаў і афіцыйных сустрэч. Вашы рукі будуць выглядаць дагледжана і жаноцкі.\nКаралавы + фіялетавы. Эфектнае спалучэнне гэтых кветак надае вобразу гуллівыя ноткі. Глыбокі фіялетавы ў вашым манікюр выдатна падыдзе пад вячэрні сукенка каралавага колеру.\nІ памятайце, што цёмныя колеру лаку прыцягваюць значна больш увагі ў рукі, таму старанна заляцайцеся за імі і пазногцямі.\nВясельны / вячэрні макіяж пад кораловое сукенка Відэа.\nНаступная Артыкул Ніжняе бялізну La Perla\nЯк рабіць масаж з мёдам


Бакіеў: Белы Дом захоплівалі людзі, накачаныя гарэлкай\n23.06.2010 / 15:17\nБакіеў: Белы Дом захоплівалі людзі, накачаныя гарэлкай 4\nЗрынуты прэзідэнт Кыргызстану Курманбек Бакіеў правёў сёння ў Мінску чарговую прэс-канферэнцыю.\nЗрынуты прэзідэнт Кыргызстану Курманбек Бакіеў праводзіць сёння ў Мінску чарговую экстранную прэс-канферэнцыю. На ёй было заяўлена, што расійскі крэдыт Бакіевым не быў скрадзены, а пайшоў на развіццё краіны.\n«Часовы ўрад не здольны эфектыўна працаваць, таму я звяртаўся да двух брацкіх народаў — кіргізскага і ўзбекскага. Ніхто не можа назваць дакладную лічбу загіблых. Гэта сапраўдная трагедыя. Але я спадзяюся, што розум возьме верх. Шмат будзе залежыць ад мясцовых органаў кіравання, ад дыяспары», — заявіў К.Бакіеў.\n«Пакуль няма добрага расследавання, то можна гаварыць, што да беспарадкаў былі датычныя наркабароны, рэлігійныя фундаменталісты. Па маіх жа крыніцай, гэта ўзнікла на бытавой глебе, калі пабіліся кіргіз і ўзбек», — працягвае экс-прэзідэнт.\n«Сённяшні ўрад усё валіць на мяне і маіх блізкіх. Я так ніколі не рабіў у дачыненні папярэднікаў. Цяпер яны вешаюць чалавечыя ахвяры на нас. Калі б загіблыя ведалі, што іх вядуць у Белы дом для штурму, то многія б павярнулі. Яны былі напоены водкай, якая была нечым апрацаваная, каб людзі згубілі кантроль. Калі б я не прыняў запрашэнне Лукашэнкі, то мая сітуацыя была нашмат цяжэйжай»\n«Мае браты, апроч аднаго, за межамі Кыргызстана. Дзе яны, я казаць не буду, каб ім не нашкодзіць. З сынам нядаўна гаварыў па тэлефоне, ён у Вялікабрытаніі, просіць палітычны прытулак».\nНа гэты раз Бакіеў быў апрануты ў строгі касцюм, а не ў кашулю з кароткімі рукавамі, як мінулым разам.\n23.06.2010 / 15:32\nПра шпрыцы з парнухай забыўся...\n23.06.2010 / 16:36\nДарма Хтосьці сьмяецца. Тое, што да Белага Дому йшлі бухія пісалі амаль усе агенцыі ў навінах.\n23.06.2010 / 17:11


Доктар Ігар Пастноў просіць перавесьці яго ў Навінкі - Віцебская вясна\nПавел Севярынец склаў за кратамі хрысціянскую віктарыну Аўторак, 28 Чэрвень 2022\nДоктар Ігар Пастноў просіць перавесьці яго ў Навінкі\nСерада, 04 Верасень 2013\nВіцебскі лекар Ігар Пастноў, які знаходзіцца на прымусовым лячэньні ў абласным цэнтры псыхіятрыі і наркалёгіі, просіць перавесьці яго ў Рэспубліканскі навукова-практычны цэнтар псыхічнага здароўя ў Навінках. Пра гэта паведамілі віцебскія праваабаронцы Пётар Іваноў і Леанід Сьвецік, якія сустрэліся з Постновым 5 верасьня.\nСустрэча праходзіла ў прысутнасьці загадчыцы 2-га аддзяленьня абласнога цэнтру псыхіятрыі і наркалёгіі Натальлі Васільевай. Паводле слоў Леаніда Сьвеціка, доступ да Ігара Пастнова па-ранейшаму абмежаваны, яго мабільны тэлефон знаходзіцца ў загадчыцы аддзяленьня. “Ён некалькі разоў зьвяртаўся да галоўнага ўрача з тым, каб яго перавялі ў рэспубліканскі цэнтар псыхічнага здароўя, ён нават гатовы аплаціць сваё лячэньне там”, - распавёў праваабаронца.\nПаводле слоў Пятра Іванова, загадчыца аддзяленьня пацьвердзіла факт атрыманьня, прынамсі, адной заявы аб пераводзе ў Менск. “Тым ня менш, яму пакуль не адказалі”, - сказаў праваабаронца. У яго склалася ўражаньне, што “кіраўніцтва шпіталя таксама хоча хутчэй закрыць гэтае пытаньне”.\nЛеанід Сьвецік таксама паведаміў, што Ігар Пастноў хоча зьвярнуцца да галоўнага псыхіятра Беларусі з просьбай разабрацца ў ягонай справе або хаця б прыслаць свайго прадстаўніка, праезд якога ў Віцебск лекар гатовы аплаціць. Паводле слоў праваабаронцаў, 3 верасьня Пастнову “павялічылі дозу заспакойлівых псыхалептыкаў”. “Гэта адбылося ў адказ на просьбу Пастнова даць яму яго гісторыю хваробы. Ён скардзіўся на дрэннае самаадчуваньне загадчыцы аддзяленьня” , - распавёў Леанід Сьвецік.\nІгар Пастноў таксама напісаў ліст на імя старшыні пастаяннай камісіі Палаты прадстаўнікоў па ахове здароўя, фізычнай культуры, сямейнай і моладзевай палітыкі Нацыянальнага сходу Аляксандра Цацоха. “Пастноў быў у яго на прыёме перад тым, як яго паклалі ў шпіталь. У лісьце ён паведамляе, што зь ім здарылася пасьля прыёму. Ён просіць, каб у закон “Аб аказаньні псыхіятрычнай дапамогі” ўнесьлі зьмены, скасавалі палажэньні, якія парушаюць правы пацыентаў” , - паведаміў Леанід Сьвецік. Свой ліст Аляксандру Цацоха Пастноў перадаў праз праваабаронцаў.\nЯк паведамлялася раней, віцебскі лекар Ігар Пастноў апынуўся на лячэньні ў псыхіятрычным шпіталі пасьля свайго апошняга відэавыступу ў інтэрнэце, дзе ён крытычна выказваўся пра стан віцебскай мэдыцыны, прымусовае кадаваньне ад алькагалізму, а таксама пра тое, што яго самога запалохваюць прымусовым псыхіятрычным лячэньнем. 16 жніўня Пастнова забралі ў лякарню прама з працы. Здабыць інфармацыю пра Пастнова складана яшчэ і таму, што ў яго няма блізкіх сваякоў.\n29 жніўня праваабарончая арганізацыя “Міжнародная амністыя” заявіла аб гатоўнасьці прызнаць Пастнова вязьнем сумленьня. “Затрыманьне Ігара Пастнова магло быць неабгрунтаваным з-за выказанай ім законнай крытыкі сыстэмы аховы здароўя Віцебскай вобласьці. Калі гэта так, то “Міжнародная амністыя” будзе лічыць яго вязьнем сумленьня” , - гаворыцца ў заяве праваабарончай арганізацыі.\nАпублікавана ў Карная псыхіятрыя , Праваабаронцы\nЯшчэ ў гэтым разьдзеле: « Ігар Пастноў заявіў, што яго шпігуюць лекамі гвалтам\tДоктару Ігару Пастнову павялічылі дозу лекаў »


Кожны ў Канадзе плаціць падатак з продажаў; знайсці тут сваё\nУ Канадзе падатак з продажаў ўжываецца трыма рознымі спосабамі: на федэральным узроўні праз тавараў з дабаўленай коштам і паслугі Tax (GST); на ўзроўні правінцый, падатак правінцыйны продажаў (PST), якi спаганяецца ў правінцыі, часам званы падатак з рознічных продажаў; або дададзены кошт Узгодненая падатак з продажаў (HST), адзін змешаны камбінацыя GST і PST. HST збіраюцца Канадскае Агенцтва Прыбытку, які затым перакладае адпаведныя сумы ў якія ўдзельнічаюць правінцыі.\nТарыфы вар'іруюцца ў залежнасці ад правінцыі і тэрыторыі, як гэта робяць тавары і паслугі па якіх прымяняецца падатак і спосаб ужываецца падатак.\nУ кожнай правінцыі, акрамя Альберта ажыццявіла альбо правінцыйны падатак з продажаў або Гарманізаванай падатак з продажаў. Федэральная стаўка GST складае 5%, які ўступіў у сілу 1 студзеня 2008 года.\nТэрыторыі Юкон, Паўночна-Заходніх тэрыторый і Нунавут не маюць тэрытарыяльных падаткаў з продажаў, што азначае толькі GST збіраецца на тэрыторыях. Гэтыя тры паўночныя юрысдыкцый ў значнай ступені субсідуюцца федэральным урадам, і іх жыхары атрымліваюць дадатковыя падатковыя льготы ў сувязі з высокім коштам жыцця на поўначы.\nДзе атрымаць больш падрабязную інфармацыю\nДля атрымання больш падрабязнай інфармацыі аб зарадцы і збору падаткаў з продажаў, звяжыцеся Канада Business Network канадскага ўрада.\nУ табліцы ніжэй прадстаўлена 2017 падатак з продажаў стаўка па правінцыі і тэрыторыі.\n2017 канадскіх падаткаў з продажаў па правінцыі і тэрыторыі\nправінцыя GST PST HST Правінцыйны Падатковая інфармацыя\nАльберта 5% н / н / Alberta падатковы і падатковая адміністрацыя\nда нашай эры 5% 7% н / BC Спажывецкія падаткі\nМанітобы 5% 8% н / Манітобы Retail Sales Tax\nНью-Брансўік н / н / 15% Нью-Брансўік падаткі\nньюфаўндленд н / н / 15% Падаткі ў Ньюфаўндленд і Лабрадор\nNWT 5% н / н / NWT Падаткаабкладанне\nНовая Шатландыя н / н / 15% Інфармацыя для Nova Scotia Падаткаплацельшчыкі\nНунавутский 5% н / н / Нунавут Падаткі\nАнтарыё н / н / 13% Антарыё HST\nPEI н / н / 15% ПЭИ HST\nКвебек 5% 9,975% н / Квебек GST і QST\nСаскачеван 5% 6% н / Саскачеван правінцыйны падатак з продажаў\nЮкон 5% н / н / Yukon Падаткаабкладанне\nПадатак з продажаў Саветы і абнаўлення\nУсе Канада: 2017 стаўка падатку для ўсіх канадцаў засталіся такімі ж, як ў 2016 годзе.\nАбнаўленне PST: 23 сакавіка 2017 года Саскачеван PST вырас з 5% да 6%.\nHST Update: Самае нядаўняе павелічэнне HST быў 1% -ный рост на востраве Прынца Эдуарда на 1 кастрычніка 2016 года.\nHST Абнаўленне: Па стане на 1 ліпеня 2016 года, стаўка HST павялічылася з 13% да 15% для Ньюфаўндленда і Лабрадор і Нью-Брансўік.\nЎзгоднены Разлік падатку для ўсіх правінцый Канады: Што тычыцца продажу кніг, толькі GST павінны быць прыняты пад увагу пры гэтым тыпе разліку; падатак правінцыйнага продаж (PST) павінен быць выключаны. Тым не менш, у некаторых правінцыях, гарманізаваных падатак з продажаў (HST) павінен выкарыстоўвацца.\nHST Адабранне або Саступкі для Антарыё: Ёсць некаторыя пункты ў Антарыё, якія не патрабуюць падаткаў з продажаў, такія як асноўныя прадукты, некаторыя лекі, догляд за дзецьмі і многія іншымі. Падрабязная інфармацыя даступная на вэб-сайце HST выключэннях Антарыё.\nРазлік Гарманізаванай падатку на 2008-2010 гады: Са студзеня 2008 года па 30 чэрвеня 2010 года наступныя ўдзельнічаюць правінцыі мелі HST стаўкі 13%: Нью-Брансўік, Новая Шатландыя і Ньюфаўндленд і Лабрадор.\nПадатак на продаж Калькулятар\nЎзгоднены падатак з продажаў калькулятара GST / PST або HST 2017\nПадатак з продажаў калькулятар HST GST\nЗваротны падатак з продажаў калькулятар HST GST\nПадатак з продажаў калькулятар GST QST\nЗваротны падатак з продажаў калькулятар GST QST\nПадатак з продажаў калькулятар Брытанская Калумбія GST / PST\nПадатак з продажаў калькулятар Антарыё\nСаветы / чаявыя калькулятар Канада\nНацыянальны сцяг Канады\nКанада мытных ільгот для Вяртанне жыхароў Канады\nЭфірныя песні Масленіцы\nЯк вызначыць калянасць колаў скейтборда ў\nCyanide Атручванне з яблыкаў, персікаў, вішні, слівы і г.д.\nВядомыя Пажаданні Новага года\nЯк прыгатаваць яйкі з алкаголем\nДескриптивизм ў мове\nВыкарыстанне іспанскага Verb ANDAR\nUCF GPA, SAT і ACT дадзеных\nЯк прачынацца пачуццё матываваныя: 8 саветаў\nЯкія экспанентны функцыі росту?\n5 Правядзенне і Пакланенне парады, каб ведаць, калі вы наведваеце сікхі Gurdwara


12 сакавік 2020, 15:26\nСтаніслаў Шушкевіч, палітык: «У Польшчы да гэтага ставяцца больш сур’ёзна, чым у Беларусі»\n«Сытуацыя мяне вельмі хвалюе, бо яна вельмі небясьпечная. Таму трэба гэта перамагчы ў зародку. Але Беларусь да гэтага ставіцца ня лепшым чынам. Я маю шмат кантактаў і ведаю, што ў Польшчы да гэтага ставяцца больш сур’ёзна, чым у Беларусі. Я таксама лічу, што трэба загадзя прымаць усе магчымыя захады, а ў нас яны недастатковыя, слабыя, калі меркаваць з заяваў мэдыцынскіх кіраўнікоў. Ня трэба забывацца, што ў нас прахадны двор — справа і зьлева, з поўначы і поўдня перамяшчаюцца праз тэрыторыю Беларусі — і трэба быць вельмі пільнымі.\nМая ўнучка здала пуцёўку ў Італію, паездку плянавала яшчэ ў чэрвені. У мяне скасаваная канфэрэнцыя ў Вільні і, я думаю, скасуецца ў Хэльсынкі 28 красавіка. Але масавыя сустрэчы ў Беларусі не скарачаюцца, у мяне плянуюцца лекцыі, і я гатовы іх прачытаць.\nАле я лічу, што трэба паменшыць публічныя кантакты».\nГанна Канапацкая, палітык: «Наколькі наша ўлада гатовая прыняць гэты выклік?»\n«Я перажываю, наколькі наша ўлада гатовая справіцца з каранавірусам і прыняць гэты выклік. У Менску адна інфэкцыйная лякарня. Наколькі нашыя лябараторыі гатовыя да таго, каб зрабіць тысячы пробаў на гэты вірус? Ці ёсьць ва ўладаў свабодныя грошы, каб набыць рэагенты для тэстаў, і ці ёсьць дамовы зь іх вытворцамі, бо ў нас сыстэма дзяржаўных закупак такая, што мо спатрэбяцца тры месяцы, каб нешта набыць. Меры трэба было прымаць значна раней.\nУ мяне няма ўпэўненасьці, што наша ўлада гатовая правільна адрэагаваць на гэтыя выклікі.\nАле маё жыцьцё пакуль ніяк не памянялася, я хаджу ў басэйн, прымаю вітаміны, не купляю маскі, не абмяжоўваю наведваньня публічных месцаў. Але пры нейкіх сымптомах захворваньня буду заставацца дома, каб не ствараць небясьпекі для іншых. Тут кожны чалавек павінен прымаць рашэньне сам.\nТаму на мае пляны пандэмія пакуль ніяк не паўплывала. Пляную паездкі ў Літву і Аўстрыю. Рэкамэндацыі, якія дае Ўсясьветная арганізацыя здароўя, тыповыя для кожнага чалавека, які дбае пра сваё здароўе: мыце рукі з мылам».\nЛявон Вольскі, музыка: «Адчуваецца трывожнасьць»\n«Пакуль замежных гастроляў няма, але ў Менску плянуецца канцэрт на дзень сьвятога Патрыка. Цяпер гэта пад пытаньнем, бо, магчыма, увядуць карантын на такія канцэрты. У траўні зьбіраюся ў Кіеў, але спадзяюся, што да таго часу гэта неяк уляжацца.\nЯ думаю, што ў Беларусі гэта яшчэ ня так усё страшна. Адчуваецца трывожнасьць, але пакуль жа не дайшло да таго, каб выкасіла палову краіны. Калі будуць уводзіць нейкія карантынныя захады, тады будзе ясна, што ёсьць небясьпека. Хочацца верыць, што маніторынг усё ж такі вядуць.\nУ Польшчы, дзе вучыцца мая дачка, ужо паскасоўвалі заняткі ў школах больш чым на месяц. Ехаць сюды таксама трывожна, бо могуць увесьці карантын на межах, і тады ў той бок не заедзеш. Там больш суворыя захады. Паўсюль вісяць шыльдачкі, што рабіць для прафіляктыкі. Мо там людзі больш хвалююцца. У нас грамадзтва больш закрытае.\nКалі ёсьць нейкае жыльлё за горадам, лепш паехаць туды і там перачакаць».\nВалярына Кустава, літаратарка, журналістка: «Да нас усё даходзіць зь вялікім спазьненьнем»\n«Я паніцы не паддаюся. Для працы і на запрашэньні езьдзіла з дачкой ў Лёндан, у Варшаву, у Вільню. Але захоўваем усе меры бясьпекі, мыем рукі, пʼём вадзічку. Гэта тое, што выконваем пры ўсякіх падарожжах. Але ў бліжэйшы час крыху ўстрымаюся, дзіця нікуды вазіць ня буду. Бо з тыдзень таму, калі ехала зь Вільні, літоўскія мытнікі казалі, што ня варта такіх маленькіх дзетак вазіць. Хаця ў дзяцей імунітэт намнога лепшы, дачка на грудным выкормліваньні, яна абароненая, таму небясьпекі ня так і многа. Але гэта хутчэй для спакою дзядуляў і бабуляў.\nДа нас усё даходзіць тое ж, але зь вельмі вялікім спазьненем. І калі ў нас будзе эпідэмія, то гэта будзе ня так усё проста, чым у краінах, дзе лепшы ўзровень мэдыцыны і большая інфармацыйная адкрытасьць. За мяжой я бачыла, што больш людзей у масках, больш стаяла дэзынфэкцыйных сродкаў, але тады гэта ня кідалася ў вочы. Магчыма, цяпер сытуацыя памянялася. Я думаю, што пэўныя эўрапейцы нават зьбіраюць запасы ў свае гарадзкія бункеры, рыхтуючыся да хатніх карантынаў. Я да хатняга карантыну пакуль не рыхтуюся. Вялікае пытаньне, як будзе са сьвяткаваньнем угодкаў БНР праз магчымы карантын».


№ 3 (204) 2012 - Часопіс «Ave Maria»\n№ 3 (204) 2012\nПяцьдзясят памочнікаў у нягодах. Святы Юзаф\nКс. Крыштаф Пасвята CSMA\nСястра Крыстына Кусак ASC\nЗ гісторыі святыняў\n30.09.2013 | № 3 (204) 2012\nПрадстаўляем вашай увазе ўрыўкі з кнігі святога Хосэ Марыя Эскрывы «Сябры Божыя». Святы Хосэ Марыя Эскрыва — аўтар шматлікіх духоўных твораў, перакладзеных на розныя мовы свету, сярод якіх: «Шлях» (1939), «Святы Ружанец» (1934), «Сябры Божыя» (1977), «Хрыстус праходзіць побач» (1973), «Кузня» (1988), «Баразна» (1986) і інш. Урыўкі 55-56\nУ рубрыцы «Стол Божага слова» прапануем разам з айцом Міхалам Ермашкевічам ОР паразважаць над Евангеллем на Чацвёртую Велікодную нядзелю . Чытанне святога Евангелля паводл е Лукі 24, 35–48.\nУ рубрыцы «Стол Божага слова» прапануем разам з айцом Віталіем Сапегай ОР паразважаць над Евангеллем на Трэцюю Велікодную нядзелю . Чытанне святога Евангелля паводл е Лукі 24, 35–48.\nУ рубрыцы «Стол Божага слова» прапануем разам з айцом дамініканінам Раманам Шульцам паразважаць над Евангеллем на Велікодную нядзелю . Чытанне святога Евангелля паводле Яна 20, 1–9 .


Андрэй Пачобут: Непакоіць псіхіятрычны дыягназ, які паставілі Кондрусю | БЕЛАРУСКАЕ РАДЫЁ РАЦЫЯ\nАндрэй Пачобут: Гэтае судовае рашэнне – чаканае і прагназаванае. У часы, калі адбываецца пацяпленне з Захадам, улады не могуць дазволіць сабе жорсткі і рэзанансны прысуд. А з іншага боку хочуць і надалей утрымоўваць пэўны градус страха у грамадстве. Таму мы маем сітуацыю, калі справы ўзбуджаюцца, а пасля абвяшчаюцца мягкія прысуды.\nРР: Экспертыза ўстанавіла ў Кондруся псіхічны разлад асобы…\nАндрэй Пачобут: Мяне якраз і занепакоіў псіхіятрычны дыягназ, які яму паставілі. Варта было б папрасіць экспертаў у гэтай галіне, каб пракаментавалі яго, таму што агучаны змест вельмі нагадвае сумнавядомую „вялацякучую шызафрэнію”. Гэта дыягназ, па якім змяшчалі ў псіхушкі здаровых людзей у СССР.\nСуд па справе Уладзіміра Кондруся працягнецца 26 снежня


Сёння судзяць настаўніц Вікторыі Папчэні, якая загінула на ўборцы бульбы\nУ Маладзечне судзяць настаўніц Вікторыі Папчэні. Бацькі школьніцы лічаць, што педагогі вінаватыя\nЖанчыны цалкам прызналі віну. Ім пагражае да 4 гадоў пазбаўлення волі. Ірыну Апанасевіч (выкладае фізіку) і Вольгу Завадскую (французскую мову) абвінавачваюць у «неналежным забеспячэнні кантролю за дзецьмі на полі».\nБацькі школьніц лiчаць, што настаўнiцы вiнаватыя, бо «iм даверылi лёс дзяцей, а яны не даглядзелi».\nНа групу з 20-ці дзяцей настаўніц было двое. Пры гэтым у Вікі Папчэні былі праблемы з вушамі: дзеля лячэння атыту лекар раіў ёй закрываць вушы ватаю, і набліжэння грузавіка яна магла проста не пачуць.\nРаней настаўніцы былі сведкамі на працэсе над 22-гадовым кіроўцам Паўлам Цыбіным. Яго пакаралі 3 гадамі абмежавання волі ў выпраўленчай установе адкрытага тыпу. Гэта ён быў за стырном МАЗу, які ехаў заднім ходам і ненаўмысна задавіў васьмікласніцу на бульбяным полі напрыканцы верасня летась. На судзе бацькі загінулай выстаўляць прэтэнзіі кіроўцу адмовіліся.\nПрэтэнзіі бацькі Вікі мелі да чыноўнікаў і да сістэмы, што змусіла іхную дачку да працы «на бульбе». Бацька Вікі Алег Папчэня патрабаваў спецыяльнага расследавання справы.\nАднак кіраўніцтва з сельска-прамысловага комплексу «Усход-Агра», на чыім полі загінула 8-класніца, адказнасці не панесла. Менскі абласны суд адмовіўся прызнаць дачыненні паміж комплексам і загінулай працоўнымі.\nАдпаведна з беларускім законам, заключаць працоўныя дамовы можна толькі з чалавекам, якому ўжо споўнілася 14. Вікторыі было 13. Чыноўнікі націснулі на тое, што «на бульбе» яна не працавала, а ўдзельнічала ў «выхаваўчым працэсе». У расследаванні адмовілі.\nПраваабаронцы звяртаюць увагу на бяспраўнасць савецкай традыцыі, калі школьнікаў і студэнтаў прымушаюць бясплатна выконваць сельска-гаспадарчыя працы. Найлепшым выйсцем было б спыніць гэткую практыку, а не пераводзіць віну на асобных людзей.\nТэгі: Вікторыя Папчэня


Спачатку за пратэсты на 6 гадоў у калонію адправілі маці, цяпер на 3 гады — сына | euroradio.fm\nГалоўная / Спачатку за пратэсты на 6 гадоў у калонію адправілі маці, цяпер на 3 гады — сына\nДзмітрый Канеўскі асуджаны за "экстрэмісцкі" каментар...\nЗа “экстрэмісцкі” каментар сыну палітзняволенай Таццяны Канеўскай Дзмітрыю Канеўскаму прысудзілі тры гады калоніі агульнага рэжыму, паведамляе spring96.org. Справу разглядаў Гомельскі абласны суд, суддзя — Руслан Царук. Мужчыну прызналі вінаватым у "наўмысных дзеяннях, скіраваных на распальванне расавай, рэлігійнай, сацыяльнай і іншай варожасці". У адным з чатаў ён змясціў каментар з заклікам да гвалту ў дачыненні да міліцыянераў і іх сем'яў.\n"Я на эмоцыях гэта напісаў, — казаў у судзе Канеўскі. — Агрэсія была ў дачыненні да міліцыянераў, якія займаюцца незаконнай дзейнасцю. У прыватнасці АМАП". Нібыта, амапаўцы забілі ў Лідзе яго калегу. Аднак следчыя заявілі, што ён жывы.\nПад вартай Зміцер Канеўскі знаходзіцца з 27 студзеня. Суд пачаўся ў канцы траўня. За некалькі тыдняў да гэтага таксама ў Гомелі судзілі групу давераных асоб Святланы Ціханоўскай. Маці Змітра Таццяна Канеўская была асуджана на 6 гадоў калоніі агульнага рэжыму. Яна была прызнана палітзняволенай яшчэ ў жніўні 2020 года.


09 лістапад 2015, 16:53\nРасейскі палітоляг Дзьмітры Арэшкін у інтэрвію Свабодзе разважае пра пагрозу для Беларусі ад расейскага шавінізму і халоднай гістэрыкі Ўладзімера Пуціна.\nНа мінулым тыдні ў Расеі прайшоў шэраг акцыяў, прымеркаваных да Дня народнага адзінства і сьвята Кастрычніцкай рэвалюцыі. У Маскве і іншых гарадах адбыліся «рускія маршы», удзел у якіх бралі розныя адгалінаваньні нацыяналісцкіх груповак. Адпаведна з ідэалёгіяй кожнай групоўкі акцыі называліся «Рускі марш за рускі мір», «Рускі марш за рускі рэванш», «Рускі марш супраць дыктатуры» і іншыя.\nГалоўнае сьвяточнае шэсьце адбылося на Цьвярской вуліцы. У ім, паводле дадзеных паліцыі, узялі ўдзел ня менш за 85 тысяч чалавек.\nРадыё Свабода пагутарыла з расейскім палітолягам Дзьмітрыем Арэшкіным, каб высьветліць, наколькі нацыяналізм і шавінізм апанаваў расейскае грамадзтва.\n— Дзьмітры Барысавіч, у «рускіх маршах» бралі ўдзел у асноўным маладыя людзі. Адкуль яны? Чым выклікана іх актывізацыя?\n— На вуліцы выходзіць новае пакаленьне. Яно ня ведае сапраўднай вайны, адчувае сябе абароненым ад голаду і дэфіцыту тавараў, але адчувае сябе прыніжаным. Чаму прыніжаным? Таму што ў той карціне сьвету, якая стваралася расейскай уладай, вельмі істотную ролю грае комплекс прыніжэньня.\nУ словах Пуціна пра тое, што найбуйнейшая геапалітычная катастрофа 20-га стагодзьдзя — гэта распад СССР, гэтае новае пакаленьне бачыць крыўду. Натуральным чынам зьяўляецца мара пра рэванш. Менавіта ў гэтым разгадка як фэномэну Пуціна, так і фэномэну групаў фашысцкага кшталту, якія цяпер масава ўтвараюцца ў Расеі.\nФундамэнтальная праблема ў тым, што яны маюць скажоны вобраз мінулага Вялікай Расеі, створаны такімі ж пакрыўджанымі літаратарамі і мастакамі. Для іх СССР быў вялікай і магутнай краінай, якую ўсе паважалі і ў якой добра жылося.\nГэта барацьба за міт. Шчыра кажучы, мусалініеўскі фашызм, гітлераўскі нацызм і ленінска-сталінскі бальшавізм трымаюцца на ідэі дзяржаўнага міту, функцыя якога — у рэалізацыі волі моцнага лідэра. То бок усе гэтыя ідэі працуюць толькі пры наяўнасьці моцнага правадыра.\n— Карцінкі, якімі прапаганда можа дэманстраваць нацызм ці бальшавізм, — вельмі прывабныя для простага чалавека: моцныя мускулістыя хлопцы дружна крочаць па шырокай плошчы. Натхнёныя такімі вобразамі, цяпер у Расеі зьяўляюцца дробныя нацысцкія і фашысцкія групоўкі са сваімі лідэрамі, сымбалямі, лёзунгамі. Менавіта іх і можна было бачыць у фотарэпартажах з «рускіх маршаў», якія праходзілі ў Маскве і іншых гарадах 4 і 7 лістапада. Гэтыя групоўкі даволі маргінальныя, яны ня носяць агульнанацыянальнага характару. Але іх існаваньне сьведчыць пра голад па велічы, жаданьне прыгожай карцінкі. Гэтыя групоўкі даволі папулярныя. Найперш праз тое, што людзі ня хочуць думаць, чым гэта сканчаецца. А сканчаецца гэта заўсёды вайной і катастрофай дзяржавы. Цяпер у Расеі мэйнстрымам — пуцінскі нацыяналізм, патрыятызм і рэваншызм. А там, дзе мэйнстрым, — там моладзь. Таму мы і бачым на «рускіх маршах» вялікую колькасьць маладых людзей, якія хочуць далучыцца да таго, што цяпер папулярна.\n— Людзей запрашалі да ўдзелу ў акцыях, абяцаючы плату — ад 300 да 600 рублёў. Некаторыя арганізатары заваблівалі і алькаголем...\n— Так, іх падкормліваюць — і тут няма ніякага сакрэту. Фінансаваньне ідзе і з Крамля, і зь сілавых структураў. Трэба таксама адзначыць, што ёсьць групоўкі правага кшталту, якіх Крэмль пабойваецца — мы бачылі на «рускіх маршах» лёзунгі, скіраваныя супраць дыктатуры і Ўладзімера Пуціна пэрсанальна. Што тычыцца грамадзкай думкі, то большасьць у Расеі глядзяць на нацысцкія групоўкі з сымпатыяй — маўляў, вось хлопцы, якія высока нясуць штандар рускага народу.\n— Як новыя фашысцкія і нацыяналісцкія групоўкі ў Расеі глядзяць на суседнія краіны, напрыклад, Беларусь? Ці дамінуе ідэя вяртаньня былых савецкіх рэспублік у адзінае дзяржаўнае ўтварэньне пад кіраўніцтвам Крамля?\n— Я б сказаў, што ў сапраўднай геапалітыцы гэтыя групоўкі нічога не вырашаюць. Але што тычыцца Беларусі, то баюся, што тут могуць быць пляны ў Пуціна — а гэта нашмат сур’ёзьней, чым агрэсіўныя маладзёны, якія выходзяць на «рускія маршы».\nУдзельнікі "рускага маршу" ў Маскве, 4 дістапада 2015 году\n— Таму што Пуцін шукае формулу, якая дазволіць яму апраўдваць бязьзьменнае трыманьне ім улады. Формулы могуць быць розныя: супрацьстаяньне з Захадам, зьбіраньне рускіх зямель, узнаўленьне СССР — нешта такое, што стварае крызісную сытуацыю, каб можна было сказаць, што коней на пераправе не мяняюць. Апошнія два гады такая крызісная сытуацыя была створаная на ўсходзе Ўкраіны, у выніку чаго ў Расеі рэйтынг Пуціна вельмі моцна павысіўся. Але цяпер людзі пачынаюць паціху разумець, што атрымалася зусім ня тое, што плянавалася: Украіна не далучылася да Эўразійскага саюзу, забіта шмат людзей, Украіна крочыць у бок Эўропы.\n— Ці ў Расеі лічаць, што Беларусь таксама разварочваецца тварам да Захаду? І калі так, то чым гэта можа пагражаць?\n— Усе разумеюць, што ў Пуціна няма грошай, якія вельмі патрэбныя Лукашэнку. Таму ён цяпер шырока ўсьміхаецца Захаду — дзе яму могуць даць грошай. Дзеля гэтага былі выпушчаныя палітычныя вязьні, дзеля гэтага дасюль няма згоды на разьмяшчэньне расейскай авіябазы. І тут можна трапіць пад раздачу з боку Ўладзімера Пуціна, які цяпер у стане халоднай гістэрыкі. У яго ўсюды аблом: ва Ўкраіне — аблом, у Сірыі — чым больш туды будзе лезьці, тым больш відавочны будзе аблом, людзі паступова пачынаюць разумець, што самалёт «Кагалымавія» ўзарвалі і гэта неяк зьвязана з Сырыяй. А Пуціну патрэбныя перамогі. І выходзіць, што Беларусь і Лукашэнка — самы прыдатны варыянт, каго ён можа перамагчы зь мінімальнымі затратамі. А калі параўноўваць вайсковы патэнцыял, то лёгка зрабіць выснову, што Беларусь і двух тыдняў не пратрымаецца.\nДэз-метал пра Данбас. «Сьвятар» прасьпяваў на «Рускім маршы»


І кантроль, і парады, і даручэнні\n09.06.2010 30.11.-0001 admin942Комментарии on І кантроль, і парады, і даручэнні\nНа штотыднёвых нарадах у начальніка райсельгасхарчу\nАграпрамысловы комплекс – асноўны ў такіх сельскагаспадарчых раёнах, як наш, дзе няма буйных прамысловых прадпрыемстваў, таму і ўвага яму ўдзяляецца адпаведная. Чым жывуць аграрыі сёння, якія праблемы вырашаюць, што запланавалі на перспектыву – аб усім гэтым гаворыцца на ранішняй нарадзе, якая праходзіць у кабінеце намесніка старшыні райвыканкама, начальніка ўпраўлення сельскай гаспадаркі і харчавання В.В. Хмелянка. Сітуацыя мяняецца штодня, фронт работ вялікі, таму неабходны і своечасовае ўмяшанне, і кантроль у прыняцці рашэнняў.\nУ няспынным працэсе вытворчасці сельгаспрадукцыі дробязяў няма. Але ж галоўны клопат – людзі. Пра іх неабходна думаць у першую чаргу, каб адчувалі сябе камфортна ў гэтыя дні, калі даймаюць камары і мошкі. Прамысловасць выпускае дастаткова прэпаратаў, неабходна толькі набыць іх і завезці ў гаспадаркі. На такія вось, на першы погляд, нязначныя пытанні начальнік упраўлення звяртаў увагу спецыялістаў не адзін раз. Неабходна, каб на месцах, дзе вядзецца закладка масы, былі спецыяльныя журналы ўліку тэмпературнага рэжыму.\nРазмова ішла аб ходзе нарыхтоўкі кармоў, падкормцы яравых, хімпраполцы пасеваў, іх стане. А яны ў сваю чаргу закранаюць іншыя праблемы: забяспечанасць ядахімікатамі і мінеральнымі ўгнаеннямі, наяўнасць складскіх памяшканняў і іх рамонт, тэхнічнае аснашчэнне. Па асобных прымаецца калектыўнае рашэнне, даюцца канкрэтныя даручэнні. Высвятляецца, што па некаторых пазіцыях ёсць недагляды. Як, скажам, сяўба на ўчастках, дзе быў сад.\nІдзе пашавы перыяд, жывёлагадоўчыя памяшканні зараз пустуюць. Таму неабходна весці падрыхтоўку іх да зімы, ды і кашары пачысціць.\nНа палях каласаціцца збажына, рыхтуюцца да жніва камбайны, сушыльная гаспадарка. Трэба падумаць і пра сцеблапад’ёмнікі на выпадак, калі будзе вялікая палегласць зерневых культур.\nТакіх вось рабочых момантаў узнікае шмат. Іх вырашэнне патрабуе аператыўнасці і дысцыпліны. Да наступнай нарады даручэнні, якія даваліся, неабходна выканаць. Праводзяцца яны з мэтай каардынацыі намаганняў усіх служб і спецыялістаў. Звычайная дзелавая атмасфера, размова ідзе ў патрэбным русле. Але ад гэтага залежыць далейшы поспех, выкананне прагнозных паказчыкаў, дабрабыт раёна.\nЖніво 2021: нашы тысячнікі


Літаратурны пераклад, па сваёй сутнасці, з’яўляецца відам творчасці. Тут важна не столькі перадаць сэнс арыгінала, колькі захаваць вобразы, багацце мовы, стылістычныя асаблівасці зыходнага тэксту. Перакладчык пры гэтым становіцца практычна суаўтарам твора.\nМастацкі пераклад можа зрабіць далёка не кожны перакладчык. Адчуць кожнае слова арыгінала, а потым нанава стварыць тэкст здольны толькі чалавек, які валодае мастацкім словам.\nСфера выкарыстання літаратурнага перакладу не абмяжоўваецца мастацкімі творамі. Такі від перакладу запатрабаваны таксама ў рэкламе, маркетынгу, пубасабістыцы, кіно.\nАгенцтва перакладаў «Нота Бэнэ» прапануе паслугі літаратурнага перакладу разнастайных відаў тэкстаў:\n• пераклад мастацкага твора;\n• пераклад дзіцячай літаратуры;\n• пераклад мемуараў;\n• пераклад рэкламнага буклета;\n• пераклад сцэнарыя;\n• пераклад тытраў;\n• пераклад часопіснага артыкула і інш.\nМастацкі пераклад мы даручаем толькі тым перакладчыкам, якія з’яўляюцца майстрамі сваёй справы і дасканала валодаюць мовай арыгінала. Пры неабходнасці для працы над перакладам і рэдагаваннем гатовага тэксту мы далучаем носьбітаў мовы.


У чым прычыны забурэньняў у Эстоніі?\n30 красавік 2007, 20:02\nЮры Дракахруст, Прага Перанос помніка савецкім салдатам, які пачаўся ў эстонскай сталіцы на мінулым тыдні, выклікаў масавыя выступы пратэсту , якія суправаджаліся сутычкамі з паліцыяй. Сытуацыя застаецца напружанай, падзеі прывялі да абвастрэньня эстонска-расейскіх адносінаў. У чым прычыны крызісу, хто мае рацыю ў гэтым канфлікце? На гэтыя тэмы спрэчку ў “Экспэртызе Свабоды” вядуць эстонскія грамадзкія дзеячы – старшыня Беларуска-эстонскага таварыства Зінаіда Клыга і кіраўнік моладзевай арганізацыі “Адкрытая рэспубліка” Яўген Крыштафовіч.\nДракахруст: “Спадарыня Зінаіда, што ж адбылося ў Эстоніі на мінулым тыдні?”\nЗ.Клыга: “У людзей нятытульнай нацыі засталося адзінае месца, адзіны сымбаль. І ня тое, каб іх цягнула да саветчыны, але гэта была іх каштоўнасьць, бо шмат чаго іншага ў іх адабралі”.\nКлыга: “Мы ўсе чакалі, што нешта такое адбудзецца. Улады Эстоніі павінны былі разумець, што пэўныя іх крокі могуць выклікаць такі адказ з боку людзей, у якіх быццам бы адбіраюць нешта сьвятое. Розныя ёсьць думкі наконт таго помніка, які там стаіць, але так ці інакш атрымалася, што ў людзей нятытульнай нацыі засталося адзінае месца, адзіны сымбаль. І ня тое, каб іх цягнула да саветчыны, але гэта была іх каштоўнасьць, бо шмат чаго іншага ў іх адабралі.\nСупраціў ішоў пераважна ад маладых людзей, якія камунікавалі паміж сабой у Інтэрнэце. І яны дамовіліся паміж сабой: "Не дамо зьнішчыць гэты помнік". Я ведала, як нараджаўся гэты "Начны дазор". (моладзевая арганізацыя, якая змагалася за захаваньне помніку на ранейшым месцы – “Св”.)\nДракахруст: “Спадар Яўген, а на Ваш погляд, што гэта было і ў чым прычыны тых драматычных падзеяў, якія адбыліся ў Таліне на мінулым тыдні?”\nЯ.Крыштафовіч: “Гэта быў п''яны дэбош невядома якой групы насельніцтва, якая па невядомай прычыне крычала "Расея! Расея!"... а потым пад расейскімі сьцягамі ішла рабаваць крамы з алькаголем”.\nКрыштафовіч: “Гэта было рабаўніцтва крамаў, п''яны дэбош невядома якой групы насельніцтва, якая па невядомай прычыне крычала "Расея! Расея!", спачатку паліла эстонскія сьцягі, а потым пад расейскімі сьцягамі ішла рабаваць крамы з алькаголем. На сёньняшні дзень, паводле афіцыйнай інфармацыі паліцыі, да 1000 чалавек затрыманых, у асноўным гэта людзі да 30 гадоў, якія там учынялі дэбош у стане ап''яненьня.\nМы спадзяемся , што праваахоўныя органы ўзялі сытуацыю пад кантроль не часова, а стала. Бліжэйшая супярэчлівая дата – 1 траўня , калі гэтыя арганізацыі падалі заяўку на мітынг у цэнтры Талліна. Яго, зразумела, забаранілі, улічваючы гэтыя падзеі, але яны нібыта ўсё ж зьбіраюцца выходзіць. Ну і, зразумела, 9 траўня, тут таксама гучаць пагрозы, у асноўным з расейскіх крыніц, што будзе працяг забурэньняў. Але спадзяемся, што гэтага не адбудзецца”.\nДракахруст: “Спадарыня Зінаіда, а на Ваш погляд – у чым прычыны таго, што справа дайшла да брутальных сутыкненьняў?”\nЗ.Клыга: “Гэта правакацыя супраць нятытульнай нацыі. Гэта супраціў нятытульнай нацыі таму, што яны сталі тут "другім гатункам".\nКлыга: “Гэта сапраўды правакацыя, якую падтрымлівае сама дзяржава. Тое, што кажа прэм’ер-міністар спадар Ансіп – гэта правакацыя супраць нятытульнай нацыі. І яны не маглі не разумець, што калі яны пачнуць так ці інакш разбураць гэты помнік, абураныя людзі могуць зрабіць што заўгодна. Зразумела, заўсёды побач з рамантыкамі ёсьць і падонкі, і п''яныя – яны выцягнуліся, як пена. Але асноўнае – гэта супраціў нятытульнай нацыі таму, што яны сталі тут "другім гатункам".\nЯ сама змагалася за незалежнасьць Эстоніі, я была разам з тым, што рабілася тут. Зараз я супраць. Гэта паліцэйшчына, якая павернутая супраць свайго народу. Людзі абураныя тым, як іх затрымлівалі, як іх зьбівалі. Сёньня я чытаю пра гэта і думаю – няўжо гэта магчыма ў нашай Эстоніі?”\nДракахруст: “Спадар Яўген, з Вашага адказу я зразумеў, што забурэньні на мінулым тыдні ня мелі ніякага дачыненьня да пераносу помніку і да супярэчнасьцяў паміж этнічнымі і моўнымі грамадамі Эстоніі. Я правільна Вас зразумеў?”\nЯ.Крыштафовіч: “Сярод тысячы хуліганаў траціна была этнічных эстонцаў, а астатнія – прадстаўнікі этнічных меншасьцяў: рускія і шмат якія іншыя. ...Рабавалі крамы незалежна ад роднай мовы”.\nКрыштафовіч: “Канфліктаў паміж грамадамі ў Эстоніі, зразумела, няма, бо сярод тысячы хуліганаў, якія былі затрыманыя ў цэнтры Таліну, "на шчасьце" траціна была этнічных эстонцаў, а астатнія – прадстаўнікі этнічных меншасьцяў, якія жывуць ў Эстоніі: рускія, і шмат якія іншыя. Мы жартам гаворым, што інтэграцыя ў нас дзейнічае, бо рабавалі крамы незалежна ад роднай мовы.\nШто тычыцца пераносу помніку, які ў народзе называюць "Бронзавы салдат", які стаяў на Тэнісмягэ, а зараз будзе адкрыты на вайсковых могілках (таксама, дарэчы, у цэнтры эстонскай сталіцы), то дыскусія пра перанос помніку і перазахаваньне парэшткаў вядзецца ўжо год, было прынята некалькі законаў, якія санкцыянавалі гэтую працэдуру.\nПеранос меркавалася зрабіць крыху пазьней, на мінулым тыдні напачатку вакол помніка толькі паставілі агароджу, але пасьля таго, як агрэсіўны натоўп напаў на паліцыю, як пачаліся гэтыя масавыя беспарадкі, дзелавы цэнтар Таліну літаральна гарэў, крызісная камісія з 4:30 раніцы 27 красавіка прыняла рашэньне неадкладна адвезьці помнік і ўзяць яго пад ахову паліцыі на адным з паліцэйскіх складаў”.\nДракахруст: “Спадар Яўген, а якое стаўленьне да ідэі пераносу помнікаў савецкім ваярам ў эстонскім грамадзтве?”\nКрыштафовіч: “Розныя апытаньні даюць розныя вынікі, але паводле іх прыкладна 60% жыхароў Эстоніі падтрымліваюць рашэньне аб пераносе помнікаў, а каля 40% выступаюць супраць. Сярод тых рэспандэнтаў, чыя родная мова – расейская, пераважная большасьць супраць, для тых, для каго родная мова – эстонская, вялікі перакос на карысьць падтрымкі.\nШто да этнічных грамадаў, то, скажам, габрэйская грамада заявіла, што яны супраць, але ня будуць ладзіць пратэсты. Практычна такую ж пазыцыю заняла Руская праваслаўная царква Маскоўскага патрыярхату тут. Украінская грамада заявіла, што яны ніяк ня будуць на гэта рэагаваць, што як эстонскі ўрад зробіць, так і будзе правільна. Тут поўная свабода думак і адзінай лініі няма”.\nДракахруст: “Спадарыня Клыга, Вы казалі пра пазыцыю і паводзіны ўраду. А можа гэта – пазыцыя большасьці этнічных эстонцаў? Як , паводле Вашага досьведу, паводле Вашага адчуваньня ставяцца да гэтага этнічныя эстонцы?”\nКлыга: “Я ўпэўненая ў тым, што падтрымка ўраду ў гэтым пытаньні – мінімальная. У мяне шмат знаёмых эстонцаў. Вельмі многія зь іх падтрымліваюць тых, хто супраць пераносу. Ёсьць такі палітык Эдгар Савісаар (мэр Таліну, старшыня Цэнтрысцкай партыі – “Св”.), ён неаднаразова выступаў супраць пераносу, яго партыя падавала ў суд, каб скасаваць гэтае рашэньне. Яны эстонцы, але іх не пачулі, іх меркаваньне не ўлічылі.\nСказаць, што для эстонцаў гэта такі вялікі знак – гэта хлусьня. Вельмі лёгка ў такія дні , калі сьвята для... я не кажу рускіх, бо я сама няруская, нас шмат нярускіх, але калі для неэстонцаў будзе сьвята – тое ж 9 траўня, – магчымасьць правакацыяў вельмі высокая”.


Аляксандр Лукашэнка: Нельга ганіць ідэі Ілліча\n“Нельга ганіць таго, што было ў 1917 годзе, і пускаць пад нож тыя добрыя ідэі, з якімі ішлі Уладзімір Ілліч Ленін і ягоная каманда на гэтую рэвалюцыю”, – перакананы Аляксандр Лукашэнка. Пазней, дадаў кіраўнік дзяржавы, у СССР былі рэпрэсіі ды забойствы людзей, але гэта, на ягонае меркаванне, не перакрэслівае тых ідэяў і лозунгаў, з якімі здзяйснялася Кастрычніцкая рэвалюцыя. Пра гэта ён заявіў 6 лістапада, адказваючы на пытанні журналістаў пасля цырымоніі адкрыцця трох новых станцыяў метро ў Менску.\nАляксандр Лукашэнка лічыць правільным усталяванне ў Беларусі дзяржаўнага свята 7 лістапада – у дзень Кастрычніцкай рэвалюцыі.\n“7 лістапада мы святкуем Дзень Кастрычніцкай рэвалюцыі. А ідэі Кастрычніцкай рэвалюцыі вам прымальныя? А мне яны ўсе прымальныя, бо ўсе рэвалюцыянеры ідуць з добрымі ідэямі да народу, калі штосьці трэба змяніць, перавярнуць. Тады рэвалюцыянеры ішлі з добрымі ідэямі: зямля – сялянам, фабрыкі – працоўным. Ніводнага дрэннага лозунгу не было, і пад гэтымі лозунгамі рэвалюцыянеры перамаглі, і пераможцы былі поўныя рашучасці рэалізаваць гэтыя лозунгі. Гэтыя лозунгі мне прыемныя і цяпер”, – падкрэсліў Лукашэнка.\nДа ацэнкі мінулага, адзначыў Лукашэнка, трэба ставіцца “вельмі акуратна, і заўсёды памятаць, што ад мінулага нікуды не падзенешся”. “Ні ў якім разе нельга замоўчваць недахопаў, але трэба выцягваць на паверхню ўсё найлепшае, што было. Мы правільна зрабілі, што захавалі гэтае свята”, – упэўнены кіраўнік Беларусі.\nДа 1991 г. у СССР Дзень Вялікай Кастрычніцкай сацыялістычнай рэвалюцыі лічыўся галоўным дзяржаўным святам краіны. Сёння Беларусь – адзіная на постсавецкай прасторы краіна, дзе 7 лістапада па-ранейшаму называецца Днём Кастрычніцкай рэвалюцыі, мае статус дзяржаўнага свята і ёсць выходным днём. У Расеі 7 лістапада адзначаецца як Дзень згоды і прымірэння.


Маладзёжная зборная Беларусі па хакеі стартавала з перамогі на дамашнім чэмпіянаце свету | zviazda.by\nХатняя старонка » Спорт » Маладзёжная зборная Беларусі па хакеі стартавала з перамогі на дамашнім чэмпіянаце свету\nМаладзёжная зборная Беларусі па хакеі стартавала з перамогі на дамашнім чэмпіянаце свету\nМаладзёжная зборная Беларусі па хакеі стартавала з перамогі на дамашнім чэмпіянаце свету, а ўчора сустрэлася з галоўнымі сапернікамі за выхад у эліту — зборнай Латвіі. Латышы таксама пачалі мінскі турнір з упэўненай вікторыі, атрымаўшы перамогу над датчанамі, таму ўчарашні матч насіў прынцыповы характар у барацьбе за першае месца ў групе.\nПасля першага дня спаборніцтваў чэмпіянату беларуская зборная лідзіруе па эфектыўнасці гульні ў большасці (40 працэнтаў), хоць матч з Аўстрыяй не стаў для нашых хлопцаў лёгкай прагулкай, а ў галоўнага трэнера Дзмітрыя Дудзіка засталіся пытанні да сваіх падапечных. «Не змаглі мы, трэнеры, дастукацца да гульцоў, растлумачыць усю сур'ёзнасць патрабаванняў да камандных дзеянняў. Спадзяёмся, цяжкая перамога, на арэлях, прымусіць за ноч нашых добрых, сапраўды таленавітых гульцоў пераасэнсаваць сам працэс выступлення на чэмпіянаце свету. Трэба папрацаваць, каб дасягнуць пастаўленай мэты», — зазначыў настаўнік пасля гульні са зборнай Аўстрыі і выказаў надзею, што ў матчы з Латвіяй гэтых момантаў ужо не будзе.\nАрганізатары турніру ў Мінску паведамілі, што сярэдняя наведвальнасць матчаў у першы дзень склала 2799 балельшчыкаў. Гэта найлепшы вынік маладзёжных чэмпіянатаў свету ў першым дывізіёне за апошнія гады. Дарэчы, папярэдні рэкорд належаў таксама Беларусі: у 2010 годзе на паядынкі маладзёжнага першынства ў Бабруйску ў першы дзень прыйшло амаль 3800 балельшчыкаў.\nКаб дасягнуць такога выніку, беларускія арганізатары пастараліся на славу, акрамя відовішчнага хакея, чым заўсёды адрозніваюцца маладзёжныя чэмпіянаты, у Мінску балельшчыкі могуць знайсці сабе забавы для душы і ў перапынках. На «Чыжоўка-Арэне» арганізаваны фуд-корты і пункты гандлю атрыбутыкай з лагатыпамі чэмпіянату, пад гэта аддадзена практычна ўсё фае першага паверха. Таксама ёсць фота-зоны, каб усе ахвотныя змаглі захаваць момант не толькі ў сваёй памяці, але і на фота. На другім паверсе размясцілася ўсё для дзяцей — гульнявыя зоны, магчымасць памаляваць, пагуляць у настольны хакей, нанесці аквагрым.\nВысокі ўзровень чэмпіянату адзначаюць ужо і госці. «Усё выдатна! Упэўнены, хлопцам падабаецца гуляць на такой класнай, вялікай арэне. Я ўжо быў у Мінску два ці тры гады таму са зборнай U-18, так што выдатна зноў апынуцца тут і адчуць топ-узровень», — адзначае трэнер нарвежцаў Андэрс Ёсе. «Ніколі раней не бываў у вашай краіне, але пакуль падстаў для расчаравання не было. Здаецца, усё на самым высокім узроўні», — расказаў нападаючы нарвежскай дружыны Понтус Фінстад.\nЧэмпіянат працягваецца, і заўтра зборная Беларусі згуляе са зборнай Нарвегіі.\n955 Мазыр, Чэрвень і Віцебск адзначылі абласныя «Дажынкі — 2020»\n488 У Гродне з'явiцца першы ў краіне Цэнтр рэстаўрацыi i даследаванняў


Навіны з Наваградчыны Навіны з Наваградчыны\nУжо другі раз Дом-музей А.Міцкевіча, што ў Наваградку, стаў месцам, якое гасцінна прымае ўсіх, хто цікавіцца светам птушак. На гэты раз 26 снежня мінулага года тут адбылася канферэнцыя Навагрудскага р\nДля адкрыцця канферэнцыі слова было прапанавана госцю з г.Гродна, фотамастаку-анімалісту, ганароваму сябру АПБ Георгію Гулеўскаму. Яго здымкі, а таксама работы іншых гарадзенскіх фотамайстроў, улетку экспанаваліся ў музеі ў рамках фотавыставы “Птушкі вакол нас” і дазволілі навагрудчанам і гасцям горада пазнаёміцца з прыгажосцю нашых птушак.\nТаксама прывітала прысутных і дырэктар Эколага-біялагічнага цэнтру г.Навагрудка Котава О.В.. Своеасаблівае музычнае прывітанне ўдзельнікам канферэнцыі: сябрам аддзялення, гурткоўцам і супрацоўнікам ЭБЦ, гасцям з Гародні і Мінску, прапанаваў бард Дзмітрый Мароз.\nУ пачатку канферэнцыі мультымедыйную справаздачу дзейнасці аддзялення ў 2006 годзе прапанавала яго старшыня Аксана Казловіч. На канец 2006 г. аддзяленне налічвае 14 дарослых сябраў і 56 дзетак і падлеткаў. Нягледзячы на маладосць, мы занялі пятае месца сярод дзесяці ўдзельнікаў у конкурсе на лепшае аддзяленне АПБ. Пасля лічбаў і прыкладаў дзейнасці сябраў аддзялення ў 2006г., старшыня расказала аб асноўных накірунках дзейнасці на 2007 год.\nАб родзе Тызенгаўзаў, складаным і цікавым жыццёвым шляху заснавальніка беларускай арніталогіі Канстанціна Тызенгаўза на фоне гістарычных падзей, распавёў старшыня Гродзенскага абласнога аддзялення АПБ Дзмітрый Вінчэўскі.\nПераможцы абласной навукова-практычнай канферэнцыі навуковых аб’яднанняў навучэнцаў біялагічнага профілю ў секцыі “Даследчыкі прыроды” (Флейта Кацярына, гурткоўка з ЭБЦ) і “Юныя эколагі” (Богдан Арцём, Валеўская СШ) у сваіх выступленнях расказалі аб сваіх даследаваннях па выяўленню раслін, занесеных у Чырвоную кнігу РБ, а таксама аб выніках работы па методыцы “Дзікі квадрат” на тэрыторыі Дзяржаўнага ландшафтнага заказніка “Свіцязянскі”.\nСупрацоўнік па кампаніях АПБ Руслан Шайкін пазнаёміў прысутных з вынікамі нацыянальнай кампаніі “Кнігаўка – птушка 2006 года”, а таксама з асаблівасцямі біялогіі і паводзін салаў’я, які выбраны птушкай 2007 года.\nПад час канферэнцыі для падлеткаў быў праведзены конкурс на веданне птушак. Госці змаглі пазнаёміцца з выдавецкай дзейнасцю арганізацыі і стаць сябрамі АПБ. Можна было зрабіць ахвяраванне на выраб памятнай шыльды Канстанціну Тызенгаузу, якую АПБ плануе усталяваць на будынку парафіяльнага касцёла ў Жалудку, дзе арнітолаг нарадзіўся 220 год таму. Прадстаўленая Гродзенскім абласным аддзяленнем выстава дзіцячых малюнкаў “Кнігаўка – птушка 2006 года” вельмі зацікавіла прысутных.\nНапрыканцы сустрэчы былі ўзнагароджаны пераможцы раённага этапу конкурсу на лепшую выяўленчую работу “Кнігаўка – птушка 2006 года”, а таксама сябры клубаў “Крылаты дазор”, якія працавалі па методыцы “Дзікі квадрат”. Вызначаны лепшы клуб аддзялення — ім стаў “Крылаты дазор” вучняў Налібацкай БШ.\nДзякуем усім, хто дапамог у падрыхтоўцы і правядзенні канферэнцыі, і асабліва — Мікалаю\nГайбе (дырэктару Дома-музея Адама Міцкевіча).\nБелуш Наталля, сябра АПБ, Наваградак


Мы ўсе маўчым. Восем кіламетраў – не многа, але пры той умове, калі здаровыя ногі. А калі прастрэленыя? Ды яшчэ трое цяжка параненых? Як іх дацягнеш? Толькі пра што пытацца – і так дзякуй гэтаму чалавеку за яго добрасць. Не пакінуў, як іншыя – выхапіў амаль з-пад агню. Цяпер у яго свой клопат.\n– Ну, ясна не ясна – нічога не папішаш! З сабой я вас не вазьму. Самі разумееце. Тут заставацца не раю. Раніцай яны зноў удараць. – Падпалкоўнік махае рукой па дарозе. – Дык так: старшы вось гэты капітан, – ківае ён на Сахно. Той моўчкі пераступае на снезе. – Ён павядзе.\n«Здорава!» – думаю я. Усё жыццё марыў мець такога старшага. Лёс ці д’ябал нібы насміхаецца з мяне. Але чорт з ім. Хай вядзе. Камандзіраў, на жаль, не выбіраюць. Паглядзім, як прывядзе. Падпалкоўнік паварочваецца і рухава крочыць да пярэдніх машын, якія ўжо заводзяць маторы. Зараз жа па адной яны пачынаюць зрывацца з месца, і неўзабаве мы застаемся адны. Месяца ўжо няма, угары гаснуць зоркі, цьмее няроўная паласа Млечнага Шляху. Здаецца, пачынае світаць. Нязвыкла ціха і пустэльна робіцца на вуліцы гэтага маўклівага сяла, у хацінах якога дзе-нідзе ўжо слепа асвечваюцца вокны.\nКалі танкавы грукат на вуліцы глохне, да нашай прымоўклай кучкі падступае Сахно.\n– Так... Усе тут? Раз, два, тры, чатыры, пяць...\n– Трое цяжолых у хаце, – кажа нехта з параненых. Сахно адразу пакідае лічыць.\n– Чаго гэта ў хаце? Ану, усіх сюды!\nНекалькі чалавек здаравейшых, рыпучы снегам, ідуць цераз вуліцу ў хату і неўзабаве вывалакваюць адтуль двух. У адным я яшчэ з вуліцы пазнаю Юрку. Яго нясе немец і танкіст у ватоўцы – камлюкаваты, плячысты хлопец, відаць, адзін з нямногіх, каму ноччу пашэнціла, страціўшы танк, застацца ў жывых. Лётчыка нясуць двое разведчыкаў у белых падраных маскхалатах, якіх падпалкоўнік далучыў да нашае групы. Ззаду іх ідзе Каця. Сахно нецярпліва ступае насустрач.\n– Та-ак... А дзе трэці?\n– Там, – кідае на хату Каця. – Не варта чапаць.\n– Чаму, чаму... Безнадзейны. Даходзіць. Сахно хвіліну маўчыць, відаць, нешта рашае, а пасля азіраецца і ківае на мяне:\n– Ану, давайце па трэцяга!\n– Я не магу.\n– А калі цераз «не магу»? Я загадваю.\n– Што яго браць? – агрызаецца Каця. – Памірае чалавек. Што яго мучыць?\n– Не ваша справа. Бярыце параненага! – ледзяным тонам загадвае Сахно, стоячы ў насунутай на лоб кубанцы і задзірыста выставіўшы наперад квадратны свой падбародак.\nКаця ўпаўголаса кідае да яго нешта абразлівае і вяртаецца ў падворак. За ёю кульгікаю я.\nПаранены, увесь мокры ад поту, нерухома ляжыць на ложку. Над яго галавой гарыць газнічка. Ля парога з гаротным, мокрым ад слёз тварам хутаецца ў кажушок напалоханая жанчына.\n– Ой, дзетачкі! Ой, лышанько! Куды ж вы ёго? Він жа такі слабы...\n– Ану, пастараніся, цётка, – безуважна да яе гаманы кажа Каця і прыўзнімае небараку– Дайце якое радно.